Čović: BiH i Bošnjaci nemaju većeg prijatelja od Hrvatske\nTanjug 17. jula 2021. 11:04\nZAGREB – Predsednik SDA Bakir Izetbegović mora da razume da bošnjacki narod i BiH kao država nemaju većeg prijatelja od Hrvatske, izjavio je predsednik HDZ BiH Dragan Čović.\nGovoreći o izbornom zakonu u BiH Čović je u intervjuu za zagrebački Večernji list podsetio da je iz prethodnih izbora jasno da izborni zakon mora da se promeni kako bi se uopšte išlo na sledeće izbore, jer niko više ne želi da ulazi u bilo kakve izborne avanture s nejasnim rešenjima.\nOsnovni elementi hrvatskog predloga izmena izbornog zakona zasnivaju se na tome da se zadrži sadašnji Dejtonski okvir, a s druge strane sprovedu sve presude Europskog suda za ljudska prava i Ustavnog suda BiH, odnosno da se otklone svi oblici diskriminacije u izbornom procesu, predočio je Čović, prenosi HINA.\n„To smo ugradili u naše predloge i kada je rec o direktnom ili posrednom izboru članova Predsedništva, ali i oko izbora predstavnika Hrvata i svih drugih nacionalnih klubova u federalnom Domu naroda. Precizno i jednostavno je definisano kako da uz minimalne intervencije Ustava BiH prilagodimo izborni zakon tako da sva tri konstitutivna naroda biraju svog člana Predsedništva BiH i svoj klub u Domu naroda u FBiH, bez bilo kakvih novih diskriminacija. Uveren sam da se u okviru tih predloga nalaze i rešenja za konačni dogovor o izbornoj reformi“, ukazao je Čović.\nOn je potvrdio da svi predstavnici međunarodne zajednice s kojima je razgovarao u potpunosti razumeju da BiH počiva na tri konstitutivna naroda, a naravno i onima koji se tako ne izjašnjavaju, iako je njih, prema poslednjem popisu, oko tri posto.\n„Niko od međunarodnih zvaničnika ne dovodi u pitanje potrebu da konstitutivni narodi budu adekvatno zastupljeni u organima vlasti“, rekao je Čović i ocenio i da postoje ljudi koji veruju da su uspeli da postignu uslove da Federaciju pretvore u bošnjacki entitet.\n„To se može videti i u objavama na portalima, i u nastupima nekih stranačkih funkcionera, ali i na osnovu zaključaka sa stranačkih kongresa“, ukazao je Čovic.\nMostar: Otkazali pozivnicu Stanivukoviću\nUhapšen Beograđanin koji je udario pešake u Budvi\nUhapšen Beogradjanin koji je je pokosio šest pešaka u Budvi\nŠvarc-Šiling: Incko održao obećanje majkama Srebrenice


Nemačka vlada usvojila je odluku o produžetku važenja pravila o useljavanju radne snage sa Zapadnog Balkana do 2023. godine.\nTime se omogućava građanima Srbije, Bosne i Hercegovine, Kosova, Albanije, Severne Makedonije i Crne Gore da, nezavisno od formalnih kvalifikacija za zapošljavanje, doputuju u Nemačku, objavljeno je na sajtu Ministarstva za rad i socijalna pitanja Nemačke.\n“Produženje pravila o Zapadnom Balkanu za tri godine je dobro za nemačku privredu. Pojedine branše kao što je građevinarstvo i dalje beleže ekspanziju i trebaju im radnici. Nedostatak stručnog kadra ne sme u ovim branšama da zakoči rast”, rekao je ministar za rad Hubertus Hajl.\nOn je dodao da se dolazak kvalifikovane radne snage omogućava ako nema dovoljno takve radne snage u Nemačkoj ili EU.\n“I rezultati procene Instituta za istraživanja tržišta rada su pozitivni. Pokazalo se da je 58 odsto radnika iz zemalja Zapadnog Balkana na nivou stručne kvalifikovane radne snage ili višem“, navodi se na sajtu Ministarstva.\nOdluku o novom pravilu treba da usvoji gornji dom nemačkog parlamenta, Bundesrat gde je na dnevnom redu 9. oktobra.\n15/04/2022 | 15:31\nNemački ministar savetuje: Vozite bicikl, tako ćemo manje uvoziti iz Rusije


Obradović: Nemam nameru da vodim privatne razgovora sa Vučićem kao Djilas, oni dogovaraju ...\nObradović: Nemam nameru da vodim privatne razgovora sa Vučićem kao Djilas, oni dogovaraju …\nBeta 9. aprila 2022. 13:45\nPredsednik Srpskog pokreta Dveri Boško Obradović izjavio je danas da sa predsednikom Srbije Aleksandrom Vučićem može da razgovara samo kad bude pozvao šefove poslaničkih grupa kod formiranja vlade, napominjući da ga „ne bi iznenadilo da privatni razgovor“ Vučića i predsednika Stranke slobode i pravde Dragana Djilasa bude „o formiranju njihove koalicije za uvodjenje sankcija Rusiji“.\n„Kad bude i zvanično u predsedničkom mandatu, jedino što je logično, a na to ga obavezuje Ustav, da prilikom formiranja vlade pozove šefove svih poslaničkih grupa na konsultacije da se vidi ko za nju ima većinu. To su jedini zvanični, demokratski, ustavni razgovori koji dolaze u obzir, sve ostalo su privatni razgovori“, rekao je Obradović, ispred zgrade Vlade, gde je protestvovao zbog podrške Srbije isključenju Rusije iz Saveta za ljudska prava Ujedinjenih nacija.\nOn je napomenuo da „nema želju ni potrebu da priča sa predsednikom Srpske napredne stranke (SNS), a sada ćemo videti ko ima, pa ćemo da vidite ko pije vino sa Vučićem i izdaje opoziciju, maske su pale“.\n„Za nas su apsolutno neprihvatljivi ovi tajni pregovori izmedju Vučića i Djilasa o nekakvom ponavljaju izbora u Beogradu, o ponavljanju izbora u Srbiji. Ja ne mogu da verujem da su oni došli na istu ideju istog dana, a da izmedju njih nema neke vrste dogovora. Kako njih dvojica mogu da se dogovaraju o ponavljaju izbora, to je ukidanje demokratije“, rekao je Obradović.\nOn je istakao da „patriotske stranke neće dozvoliti da Vučić i Djilas više monopolišu srpsku političku scenu“, jer su izbori pokazali da postoje i patriote, pozivajući „sve patriote, od pojedinaca do Srpske pravoslavne crkve, u jedan front“.\n„Jedina je sada podela na one koji su za NATO i uvodjenje sankcija Rusiji i one protiv toga. Glasanjem protiv Rusije, Vučić pokazuje da namerava da uvede sankcije našem savezniku u odbrani Kosova i Metohije i Republike Srpske“, rekao je Obadović.\nOn je naglasio da se predsednik Socijalističke partije Srbije Ivica Dačić „zavukao u mišju rupu i ne sme ništa da kaže mada se u kampanji busao u grudi, tvrdeći da je rusofil“.


Ona je „The One“\nKaže da je čitavog života maštala da postane ono što je upravo sada. Zauzela je prvo mesto na VTA listi 11. avgusta 2008. godine i time postala 18. igračica u istoriji kojoj je pošlo za rukom da ponese naziv najbolje teniserke sveta Kompletan tekst\nVojvode i serdari\nPrvi derbi u ovoj sezoni igraju košarkaši Partizana i Crvene večeras od 18.30 pod kupolom „Pionira“. Pored velike borbe igrača na parketu, očekuje se i „taktički rat“ između trenera oba tima, Duška Vujoševića i Svetislava Pešića Kompletan tekst\nUbedljivo su savladali fudbaleri Partizana ekipu Napretka u Kruševcu u okviru 13. kola Jelen Superlige 0:4 (0:3). Dva gola za goste ponovo je postigao Almami Moreira u 27. i 37. minutu, dok su se u listu strelaca po jednom upisali Kompletan tekst\nĐoković trijumfalno završio sezonu\nŠANGAJ, 16. novembra (Tanjug) - Pobedom u finalu Mastersa u Šangaju protiv Rusa Nikolaja Davidenka (6-1, 7-5) najbolji srpski teniser Novak Đoković završio je sezonu na isti način na koji ji najuspešniju godinu u karijeri i počeo. Kompletan tekst\nNataša me vratila u život\nBilo pa prošlo, i ne ponovilo se, kaže u sebi vaterpolo reprezentativac Danilo-Dača Ikodinović koji u udesu na motoru zamalo nije izgubio život.\n- Dobro sam, kakav sam bio dalje\nZdravko voli Jelenu\nPlanira da osvoji skudeto u Seriji A sa Fjorentinom, a na privatnom planu Zdravko Kuzmanović ima želju da se oženi i da dobije jednu ćerku i sina. Talentovani vezni igrač reprezentacije Srbije otkrio je da je zaljubljen u jednu Jelenu, a kod dalje


četvrtak, 19. apr 2018, 23:00\nVelika svetska operska zvezda, solista Metropolitena, londonske Kraljevske i Bečke državne opera, bariton Željko Lučić gost je Kulturnog dnevnika. Željko Lučić 21. aprila nastupiće u Velikoj dvorani Kolračeve zadužbine kao specijalni gost na Gala koncertu povodom 60 godina Radio Beograda 2.\nU Novom Sadu u Spomen zbirci Pavla Beljanskog otvorena je izložba pasteloa Marka Čelebonovića. Čelebonović od sredine pedesetih godina intezivno se posvećuje tehnici pastela uz pomoć koje na papir prenosi i oživljava sopsteni doživljaj sveta.\nNastupom Beogradske filharmonije sa pijanističkom zvezdom Aleksandrom Gavriljukom i dirigentom Danijelom Rajskinom u Srpskom narodnom pozorištu u Novom Sadu svečano je otvoren 43. NOMUS - Novosadske muzičke svečanosti.\nVizantološki institute Srpske akademije nauka i umetnosti obeležio je 70 godina od osnivanja.\nU Dvorani kulturnog centra počela četvrta Nedelja finskog filma. Ove godine devet vrlo posebnih ostvarenja koja se međusobno razlikuju i po temama i po formi, predstavljaju presek finske kinematografije u poslednje dve godine.\n"Mrđan Bajić - Rasprizorujuće transverzale" naziv je knjige Leonide Kovač posvećene ovom našem savremenom umetniku, koja je predstavljena u Centru za kulturnu dekontaminaciju.\nPosle jedanaest knjiga priča, eseja, književnih istraživanja i velikog broja prevedenih dela relevantnih autora, francuskih i nemačkih, Jovica Aćin napisao je svoj prvi roman "Srodnici", koji je ove godine ušao u najuži izbor za Ninovu nagradu.\nU Kapitolskim muzejima u Rimu izložbom "Blago Antike" obeležava se 300 godina od rođenja i 250 godina od smrti nemačkog arheologa, oca moderne istorije umetnosti Johana Joakima Vinkelmana. Smatrao je da se "lepota ne može definisati, iz prostog razloga, jer je superiornija od ljudskog intelekta".


Stoltenberg: Razgraničenje nije u nadležnosti NATO-a - European Western Balkans\nAutor EWB 06. 10. 2018.\nBEOGRAD – NATO podržava proces normalizacije odnosa između Beograda i Prištine i važno je da se on nastavi, izjavio je generalni sekretar NATO Jens Stoltenberg, ističući da je to važno za mir i bezbednost u regionu.\nUpitan da prokomentariše ideju o razgraničenju koja se pominje kao mogućnost za rešenje kosovskog pitanja, Stoltenberg je, uoči posete Srbiji, u intervjuu za današnji “Blic”, rekao da to nije nadležnost NATO-a.\n“Ono što mogu da kažem jeste da svesrdno podržavamo proces normalizacije odnosa između Beograda i Prištine i važno je da se on nastavi. To je važno za mir i bezbednost u regionu, a politički lideri tu imaju veoma važnu ulogu da odigraju”, rekao je Stoltenberg.\n“Upravo zbog toga mi u potpunosti podržavamo nastavak dijaloga Beograda i Prištine, a kojim posreduje Evropska unija. Ovaj dijalog je ključan za Beograd i Prištinu, a važan je i za mir i bezbednost celog regiona. I mi računamo na obe strane da će pokazati posvećenost i odmerenost”, poručio je Stoltenberg.\n“KFOR će preduzeti sve mere za bezbedno okruženje na Kosovu za sve zajednice u skladu s mandatom UN. Prisustvo naših službenika na Kosovu je garancija za bezbednost. KFOR svoju misiju ispunjava veoma efikasno i nastavićemo da budemo predostrožni”, naglasio je Stoltenberg.\nGeneralni sekretar NATO kaže i da se raduje što će tokom posete Srbiji imati i priliku da označi početak civilne vežbe pod okriljem NATO-a “Srbija 2018”, koja se od 8. do 11. oktobra održava u Mladenovcu.\n“Vežba je osmišljena tako da promoviše interoperabilnost između stručnjaka za katastrofe iz mnogih različitih zemalja i regionalnu saradnju. Ovo će biti prvi put da izvodimo ovu vežbu u Srbiji i vrlo smo zahvalni Vladi Srbije na pruženom gostoprimstvu. To će takođe, biti najveća vežba koju je organizovao naš Evroatlanski koordinacioni centar za vanredne situacije i partner zemalja NATO-a od osnivanja centra pre 20 godina”, rekao je Stoltenberg.\ncivilna vežba SrbijaJens StoltenbergKFORKorekcija granice Kosova i SrbijeNATOSrbija\nSvilanović: Ulazak Crne Gore u EU bio bi odličan za Srbiju


Ukinut pritvor šestorki osumnjičenoj za ratne zločine te određene mjere zabrane @ StartBiH.ba\nUkinut pritvor šestorki osumnjičenoj za ratne zločine te određene mjere zabrane\nSud Bosne i Hercegovine donio je rješenje u predmetu Milan Tupajić i drugi, kojim se Miladinu Gaševiću, Momiru Kezunoviću, Branislavu Kezunoviću, Željku Gaševiću, Jadranku Šuki i Aleksi Gordiću, osumnjičenima za ratne zločine ukida pritvor te određuju mjere zabrane.\nUtvrđene mjere podrazumjevaju zabranu napuštanja boravišta odnosno zabrana napuštanje općine Sokolac, a njihovo kretanje se ograničava na teritorij te općine.\nOvo boravište osumnjičeni ne mogu napustiti bez prethodnog odobrenja Suda, izuzev ukoliko ga napuštaju da bi se pojavili u ovom predmetu po pozivu Suda ili Tužilaštva BiH.\nIstovremeno, osumnjičeni ne mogu promijeniti prebivalište, odnosno boravište, bez prethodnog odobrenja Suda, što podrazumjeva zabranu putovanja te se osumnjičenima privremeno oduzimanju važeće putne isprave koje su dužni bez odlaganja (ukoliko ih posjeduju) predati Sudu ili predati dokaz o njihovom neposjedovanju, uz zabranu izdavanja novih.\nTakođer, osumnjičenima se zabranjuje prelazak državne granice uz korištenje lične karte, kao i sastajanje s određenim osobama te međusobno sastajanje i sastajanje s drugim osumnjičenima u ovom predmetu, a zabranjuje im se i sastajanje ili na bilo koji način kontaktiranje (posredno ili neposredno) sa svjedocima Tužilaštva uključujući i približavanje tim svjedocima na udaljenosti od 50 metara.\nOsumnjičeni su dužni javljati se nadležnom državnom organu, odnosno javljati se tri puta sedmično u PS Sokolac, o čemu će PS pismeno redovno izvještavati Sud BiH.\nIzrečene mjere zabrane mogu trajati dok za njima postoji potreba, a kontrola njihove opravdanosti vršit će se svaka dva mjeseca.\nMiladin Gašević, Momir Kezunović, Branislav Kezunović, Željko Gašević, Jadranko Šuka i Aleksa Gordić osumnjičeni su za krivično djelo - zločini protiv čovječnosti, saopćeno je iz Suda BiH.\nCIK - Ambasadorica Kavalec posjetila Glavni centar za brojanje u Sarajevu


ŠANSA ZA POSAO: Od sutra konkurs za 60 radnih mesta! - iKragujevac\nŠANSA ZA POSAO: Od sutra konkurs za 60 radnih mesta!\nnedelja, 14 maj 2017 13:33\nOd 15. maja konkursi za popunu radnih mesta u KC Kragujevac.\nUKUPNO 33 zdravstvene ustanove raspisaće, počev od 15. maja, konkurse za zapošljavanje 546 lekara, medicinskih sestara i tehničara, saznaju "Novosti" u Ministarstvu zdravlja. Klinički centar Kragujevac prima 20 lekara i 40 tehničara, Klinički centar Srbije ukupno 80 medicinara, Klinički centar Vojvodine 55, KC Niš 16, "Tiršova" 11, "Dedinje" 18, Opšta bolnica Subotica 19, KBC "Bežanijska kosa" 22, KBC "Zvezdara" 28, Institut za majku i dete 45...\nTo je prvi krug zapošljavanja prema novom kadrovskom planu Ministarstva zdravlja, na osnovu kojeg je Vlada odobrila 2.010 radnih mesta u zdravstvu i to za 631 lekara, 30 farmaceuta-biohemičara i 1.349 tehničara, koji će se zapošljavati sukcesivno do kraja godine.\nU ovoj podeli radnih knjižica, popunjavaće se službe i odeljenja na kojima je manjak lekara, sestara i medicinskih tehničara najveći u odnosu na obim posla. Kriterijumi za prijem biće prosek ocena u indeksu i godine volonterskog staža, pa će prednost imati najbolji po toj gradaciji.\n- Nama je po planu odobreno ukupno 2.312 lekara, a mi sad radimo sa 2.117 - kaže dr Predrag Sazdanović, direktor KC Kragujevac. - To je, znači, maksimalan broj lekara za naš centar koji treba da se popuni po odobrenju u narednim ciklusima zapošljavanja. Konkursom koji raspisujemo sledeće nedelje popunjavaćemo prvo Centar za onkologiju, kojem su potrebni i lekari i tehničari, a onda i kod nas deficitarne oblasti medicine: dečju hirurgiju, ORL, pedijatriju...\nOnkološki centar u Kragujevcu, koji čine dve celine, radioterapija i hemoterapija, zbog velikog broja pacijenata je, kako kaže direktor Sazdanović pod ogromnim pritiskom i radi u dve, pa i tri smene. Očekuje se instaliranje još jednog, četvrtog linearnog akceleratora do kraja godine, i to zahteva i veći broj lekara za radioterapiju, više fizičara za planiranje zračenja, kao i rendgen tehničara koji su deo ovog tima.\n- Ovim zapošljavanjem zapravo idemo u susret stavljanju u pogon još jednog linearnog akceleratora, što znači da ćemo na vreme zaposliti nove lekare, omogućiti im da upišu specijalizaciju kako bismo što pre obezbedili kadar koji nam je potreban - govori dr Sazdanović. - "Pokrivamo" teritoriju sa gotovo dva miliona stanovnika, i svako novo radno mesto je spas, a dobili smo odobrenje da zaposlimo više ljudi nego što smo očekivali da ćemo moći.


RTCG - Radio Televizija Crne Gore - Nacionalni javni servis :: Region :: Rusija odbila mis Kosova\nSTOP LJEPOTICI 10. 10. 2013. 08:23 >> 08:23 1\nRusija odbila mis Kosova\nMis Univerzuma 2013. Albanije i Kosova neće učestvovati na finalnom takmičenju u Moskvi, jer su ruske vlasti spriječile učešće kosovske predstavnice. Razlog za to je što Rusija nije priznala Kosovo, prenijelo je prištinski dnevnik "Koha ditore".\nPoznati albanski fotograf Fadilj Beriša, zvanični fotograf događaja, izjavio je da se albanska predstavnica Fjorabla Dizdari povukla pošto je odlučeno da Mis Univerzuma Kosova, Mirjeta Šalja, ne može da učestvuje.\n"Koha ditore" navodi da imena dvije albanske djevojke nijesu ni na zvaničnom sajtu Miss Universe, mada je Šalja, kako se navodi, na nekim online forumima figurirala kao jedan od favorita.\nPrije godinu dana, 61. izdanje svjetskog takmičenja za Mis Univerzum održano je 19. decembra u Las Vegasu, kada je Albaniju predstavljala Adrola Tuš, a Kosovo Dijana Avdi, koja se plasirala među 16 najljepših misica.


Voda, Sunce i uživanje - Domino Magazin\nNaslovna PopArt Dizajn Voda, Sunce i uživanje\nVoda, Sunce i uživanje\nPlovilo dugačko 31m i široko 15m, građeno punih 13 meseci je završeno! "PlanetSolar", najveći katamaran na solarni pogon ima na svojoj površini skoro 500 kvadratnih metara crnih fotonaponskih solarnih panela, koji sadrže oko 38.000 solarnih ćelija najnovije generacije.\nTvorac ovog pravog malog-velikog švajcarskog čuda na kojeg je potrošeno 18 miliona evra, Raphael Domjan, o svom čedu kaže:\n"Neverovatan je osećaj biti ispred broda o kome sam tako dugo maštao… Cilj je da pokažemo da je ova tehnologija moguća danas, a ne samo u budućnosti, ne nešto što je moguće samo u laboratoriji. Reč je o pouzdanoj tehnologiji, koja je ekonomski izuzetno zanimljiva".\n"PlanetSolar" može da dostigne maksimalnu brzinu od 15 čvorova (27km/h), a građen je za najviše 50 putnika. Sada, nakon što je napravljen, proći će opsežna testiranja tokom juna i septembra, a prvu svetsku turneju će imati 2011. godine.\nPrethodni članakZvučnici za poneti\nSledeći članakShowgirls 2 – Povratak\nPlastiki – Reciklirani brod


SAP ostvario najveći prihod u Q4 u istoriji poslovanja kompanije – Personal magazin\nKompanija SAP saopštila je preliminarne finansijske rezultate za 2010. godinu, odnosno za četvrti kvartal 2010. godine. Ukupan prihod je u odnosu na 2009. godinu porastao za 17% i iznosi 12,46…\nKompanija SAP saopštila je preliminarne finansijske rezultate za 2010. godinu, odnosno za četvrti kvartal 2010. godine. Ukupan prihod je u odnosu na 2009. godinu porastao za 17% i iznosi 12,46 milijardi evra. Od toga, prihod po osnovu softvera i sa softverom povezanih usluga iznosi 9,79 milijardi evra, što predstavlja rast od 19% u odnosu na 2009. godinu (8,20 milijardi evra). Prihod samo od softvera iznosi 3,27 milijardi evra što predstavlja rast\nod 25% u odnosu na 2009. godinu.\nGodišnji izveštaj kompanije SAP za 2010. godinu biće objavljen 24. Marta 2011. i biće dostupan na www.sap.com/investor.\nSAP ostvario najveći prihod u Q4 u istoriji poslovanja kompanije was last modified: January 26th, 2011 by Redakcija\nProdužen rok za Telenorovu kategoriju na festivalu “Plavi zub”


Ruski helikopteri MI-17 početkom juna u Srbiji | Magazin Restart\nNa vojnom aerodromu Batajnica svečano je otvoren novi hangar za potrebe RV i PVO i predstavljeno je novo moderno naoružanje proizvedeno u Srbiji.\nNovi hangar izgrađen je na mestu hangara koji je porušen za vreme bombardovanja 1999. godine, a namenjen je za smeštaj lake avijacije, odnosno održavanje aviona tipa „lasta“ i helikoptera tipa MI-17 i „gazela“.\nIspred hangara bili su postavljeni „lasta“, izviđački sistem MIP-11, modernizovani lanser raketa „oganj“, zatim besposadno kopneno vozilo sa daljinski upravljanom borbenom stanicom „Milica“, kao i letilice tipa MiG-21, An-26, tegljač G-4 i MiG-29.\nHangar su obišli premijer Srbije Aleksandar Vučić, ministar odbrane Zoran Đorđević i zamenik načelnika Generalštaba Vojske Srbije general-potpukovnik Jovica Draganić.\nVučić je tom prilikom najavio da će Srbija nastaviti da se takmiči sa neuporedivo razvijenijim zemljama kako bi mogla da zaštiti svoju teritoriju, dodajući da je u toku prijem dva ruska helikoptera Mi-17, koji će stići u Srbiju početkom juna.\n„Odvraćanje bilo koga od potencijalnog napada na našu zemlju je cilj Vojske Srbije i zadatak koji moramo da obavljamo u svakom trenutku“, rekao je Vučić.\nDodao je da je na batajničkom aerodromu nalazi 12 od ukupno 14 „lasta“, koje će u roku od nekoliko meseci biti u punoj upotrebi za osnovnu obuku pilota.\nVučić je rekao da je Srbija mnogo radila na raketnim sistemima, na vođenim raketama, imajući u vidu činjenicu da pratimo šta se u regionu zbiva i kako se neke zemlje naoružajaju.\n„Polako ali sigurno ojačavamo ratno vazduhoplovstvo i protivvazdušnu odbranu“, rekao je predsednik vlade.\nPremijer je ukazao na modernizaciju opreme, i istakao da se radi o naoružanju koje je proizvod „našeg znanja i pameti“.\n„Ponosan sam na našu vojsku, videli ste najmodernije puške, a sami ćemo proizvoditi u ’Partizanu‘, novu generaciju municije“, objasnio je on.\n„Ovo je primer našeg znanja, koliko imamo dobrih inženjera i koliko Srbija može da uradi sa manje novca nego što bi to uradile druge zemlje“, naglasio je Vučić.\nOn je najavio da će, u skladu sa mogućnostima u budžetu, biti unapređen deo lovačke avijacije, kako bi imali punu zaštitu našeg neba u svakom trenutku.\nPrema njegovim rečima, sasvim je sigurno da će se lovačka avijacija pojačati.\nVučić je negirao da su „istekli resursi“, dodavši da je Srbija obnovila neke resurse i da sada može „dalje“ da vidi, te da ima pasivizaciju koja onemogućava neprijatelje da vide gde i kako je postavljen naš radar.\n„Nažalost, nismo imali ni znanja, ni toliko pameti koliko danas imamo da sačuvamo određene živote“, konstatovao je on.\nNovinarima je preneo da postoji još mnogo stvari na vojnom planu, koje su vazne u odbrani, ali trenutno ne mogu da se pokažu.


Ovo je grupa ljudi kojoj najteže pada da ostavi cigarete: Da li ste među njima? - Telegraf.rs\nIzolacija, karantin i zabrana kretanja prouzrokovala je novu epidemiju usamljenosti. Usamljeni ljudi često se osećaju beskorisno i teže pronalaze podršku, pomoću koje bi lakše prebrodili životne prepreke.\nUsamljenost krije užasne opasnosti. Istraživači sa Univerziteta u Bristolu otkrili su da usamljeni ljudi imaju manju samokontrolu, što znatno otežava odvikavanje od pušenja.\nŠtaviše, podaci stotina hiljada ljudi doveli su do zaključka da usamljenost povećava potrebu za pušenjem.\n- Pronašli smo dokaze koji ukazuju na to da usamljenost dovodi do povećanog pušenja, i smanjuje verovatnoću uspešnog odvikavanja - rekla je dr Robin Vuton za "Mirror".\nKo je usamljen taj puši, a ko puši postaje usamljen\n- Takođe je otkriveno da pušenje može dovesti do veće usamljenosti, i ova nezdrava navika se identifikovala kao faktor rizika za loše mentalno zdravlje. Nikotin i dim iz cigarete ometaju neurosisteme u mozgu - objasnio je dr Džordijan Treur, naučnik iz Amsterdama.\nZbog nedostatka mentalne podrške, usamljeni ljudi se teže odvikavaju od poroka, a dr Vuton je rekla da će se broj usamljenih ljudi povećati usled socijalne izolacije i karantina.\n- Smatramo da su rezultati ovog istraživanja veoma važni za sve koji pokušavaju da se odviknu od duvana tokom pandemije - izjavila je.\nRobin smatra da je možda najlakši način da pronađete drugu osobu, iako možda niste preterano bliski sa njom, koja takođe želi da prekine sa pušenjem. Na taj način, imaćete jednu osobu sa kojom možete da podelite svoje male uspehe i da budete jedno drugome podrška.\nUkoliko ste vi uspeli da se odviknete od duvana, podelite svoja iskustva u komentarima!\nSZO upozorava: Pušenje povezano sa većim rizikom od teškog oblika korone\n(UŽIVO) Megvajer sklanjao Freda da ne dobije crveni: Kijeza pogodio za vođstvo Juvea!\nŠvedski fudbaler optužen za primanje mita: Dobio 30.000 evra za žuti karton


Milica Milša "presekla vrpcu" 48. FEDRAS-a\nPOČETNA REGIONALNE VESTI - BRANIČEVSKI OKRUG Milica Milša “presekla vrpcu” 48. FEDRAS-a\nVeć 48.godina unazad, na 14.oktobar, u opštini Malo Crniće počinje danas već nadaleko čuvena manifestacija pod nazivom FEDRAS (Festival dramskih amatera sela Srbije).\nTako je bilo i ove godine, kada se veliki broj građana opštine Malo Crniće okupio ispred zgrade opštine, kako bi prisustvovao svečanom otvaranju ove manifestacije, 48.put zaredom.\nOvogodišnji Fedras počeo je performansom dečje grupe koja trenira realni aikido, a potom se prisutnima obratio predsednik opštine Malo Crniće, Mališa Antonijević, koji je ponovio da je ovo manifestacija koja okuplja amatere sa područja cele Republike Srbije, koji rado dolaze ovamo kako bi preneli svoja glumačka umeća.\nPosle predsednika, prisutnima se obratila dramska umetnica Milica Milša, kojoj je ove godine povereno da svojim obraćanjem proglasi FEDRAS otvorenim. Milša je nekoliko puta ponovila da je izuzetno ponosna što je deo ove manifestacije, koja na jednom mestu okuplja ne samo glumce amatere, već i puno ljubavi koja lebdi vazduhom iznad Malog Crnića.\nPotom je član Opštinskog amaterskog pozorišta “Branislav Nušić”, Miloš Ivić, svečano podigao zastavu Fedrasa, što je i zvanično značilo da je Fedras počeo.\nPrve večeri se publici predstavilo upravo domaće pozorište iz Malog Crnića, predstavom “Sabirni centar” u režiji Slobodana Ćustića.\nPRETHODNI ČLANAKSvečanom sednicom obeležen Dan opštine Malo Crniće\nSLEDEĆI ČLANAKHumanitarni turnir u pikadu u sredu u Požarevcu


Banjaluka izgubila spor sa Radišićem - Prnjavorski informativni portal\nBanjaluka izgubila spor sa Radišićem\nGrad Banjaluka izgubio je spor sa firmama „Grand trade“ i „Niskogradnja“ koje je tužio s ciljem da poništi ugovor između dva preduzeća o kupoprodaji zemljišta vrijednog 5,5 miliona KM u banjalučkom naselju Obilićevo, otkriva poslovni portal CAPITAL.ba.\nOkružni privredni sud u Banjaluci donio je 19. oktobra presudu kojom je odbacio tužbu Grada Banjaluka protiv firmi „Grand trade“ i „Niskogradnja“. Sud je obavezao Grad da ovim firmama plati i troškove postupka i to „Grand trade“ 28.840 KM, a „Niskogradnji“19.714 KM. Grad je tužbom koju je podnio 2011. godine tražio da se proglasi ništavim upis prava raspolaganja nad gradskim građevinskim zemljištem u Obilićevu firmi „Grnad trade“, te da se poništi kupopodajni ugovor između Radišića i Ćubića, odnosno ospori vlasništvo Ćubićeve firme nad zemljištem koje je Grad Banjaluka još 2003. godine dodijelio na korišćenje Mili Radišiću. Grad je tužbu zasnivao na tome da „Grand trade“ nije ispoštovao uslove pod kojima mu je gradsko zemljište dodijeljeno na korišćenje.\nGrad je toj firmi 2003. godine dodijelio neizgrađeno gradsko građevinsko zemljište radi izgrdanje stambenog objekta, a rješenjem Skupštine grada bilo je predviđeno da će toj firmi, u slučaju da u roku od godinu dana ne podnese zahtjev za odobrenje građenja i ukoliko za godinu od dobijanja odobrenja ne izvede veći dio radova, zemljište biti oduzeto. „Grand trade“ te rokove nije ispoštovao pa je Grad tvrdio da im je zemljište trebalo biti vraćeno i da nije moglo biti prodato „Niskogradnji“. Međutim, zastupnik „Grand trade“ Jelena Todić je navela da je tužba neosnovana i da Grad nije tražio da se utvrdi gubitak prava korišćenja spornog zemljišta za njenog klijenta u momentu dok su za to postojali zakonski uslovi. Nakon stupanja na snagu novih zakona omogućen je upis „Grand trade“ u zemljišnu knjigu.\nPunomoćnik „Niskogradnje“ Aleksandar Tomašević je u odgovoru na tužbu naveo da je njegov klijent postupao savjesno, pošteno i u skladu sa zakonom zaključio kuporodajni ugovor na osnovu stanja i izvoda iz javnih knjiga i u cjelosti isplatio kupoprodajnu cijenu.\nSud: Radišić nije ispunio uslove, ali Grad zakasnio sa reakcijom\nSud je u obrazloženju presude naveo da je nesporno da „Grand trade“ nije u predviđenim rokovima podnio zahtjev za odobrenje građenja niti je počeo gradnju, ali da je isto tako nesporno da Grad nije, u skladu sa Zakonom o građevinskom zemljištu, tražio da se Radišiću oduzme pravo korištenja tog zemljišta, prije stupanja na snagu novog Zakona o građevinskom zemljištu iz 2006. godine. Stoga, kako se navodi, gubitak prava korišćenja zemljišta nije nastupio po sili zakona, jer „Grand trade“ nije ispoštovao rokove, već je Grad morao da podnese zahtjev nadležnom organu kojim bi tražio da se Radišiću oduzme pravo korišćenja i zemljiše vrati njima.\nNakon stupanja na snagu novog Zakona o građevinskom zemljištu, Radišić je pravo korištenja zemljišta pretvorio u pravo raspolaganja, a zatim je stupanjem na snagu Zakona o stvarnim pravima, na osnovu ugovora o kupoprodaji, „Niskogradnja“ upisana kao vlasnik spornog zemljišta. Sud navodi i da je Grad tek nakon što je to sve urađeno, zatražio od Geodetske uprave da Radišiću oduzme pravo korištenja zemljišta što je RUGIP odbio, uz obrazloženje, da je Grad propustio priliku da to uradi dok su postojali zakonski uslovi za to, odnosno dok nije stupio na snagu novi Zakon o građevinskom zemljištu iz 2006. godine. Sud dalje navodi da je, na osnovu toga, Radišić mogao da proda sporno zemljište te da je neosnovana tužba Grada protiv obje firme.\nPravobranilaštvo RS – Sjedište zamjenika u Banjaluci je tražilo da im, u slučaju da izgube spor sa „Grand trade“, laktaška „Niskogradnja“ isplati 642.684 KM za sporno zemljište. Međutim, sud je taj zahtjev odbacio uz obrazloženje da je ta firma platila „Grand trade“ kupoprodajnu cijenu za sporne nekretnine.\nPravobranilaštvo: Analiziraćemo presudu\nU Pravobranilaštvu RS – Sjedište zamjenika su za CAPITAL rekli da još presudu nisu dobili, a da će u dogovoru sa Gradom odlučiti o tome da li će se žaliti. „Analiziraćemo presudu kada je dobijemo i svoje mišljenje dostaviti Gradu. Nakon što od njih dobijemo odgovor, odlučićemo da li ćemo pisati žalbu“, kazali su u Pravobranilaštvu. Zastupnik „Grand trade“ Jelena Todić kazala je za CAPITAL da je očekivala ovakvu odluku suda, jer Grad nije u skladu sa Zakonom o građevinskom zemljištu iz 2003. tražio da se utvrdi gubitak prava korištenja nad spornim zemljištem.\n„Takođe, ni nadležni organ uprave nije donio rješenje kojim bi se zemljište oduzelo mom klijentu prije stupanja na snagu novog Zakona o građevinskom zemljištu iz 2006. godine“, rekla je Todićeva. Punomoćnik „Niskogradnje“ Aleksandar Tomašević rekao je da još nije dobio presudu te da zbog toga ne želi još uvijek da je komentariše. Sporna tri dunuma zemlje u Obilićevu, koja su bila predmet spora, ključna su za početak priče o izgradnji poslovne zgrade firme „Grand trade“ u centru Banjaluke, jer su prodata za tačno onoliko novca koliko je Radišič trebao platiti Gradu Banjaluka za 27 dunuma u centru grada.\nbanjaluka rs vijesti


Zašto je važno imati poslovni planer? - Eva i ja\nZašto je važno imati poslovni planer?\nJedna od najvažnijih stvari i najboljih poklona koje treba sebi da priuštite kada pokrenete sopstveni posao, jeste poslovni planer. Prvi i glavni razlog je jednostavan: dobro planiranje i organizacija vremena i obaveza.\nOva tema važna je, ne samo za mlade preduzetnike, već za sve za koji imaju previše obaveza ili zanemaruju porodicu zbog poslovnih sastanaka.\nIndira Popadić, savetnica za bolje poslovanje\nIma li bolje osobe da nas vodi kroz ovu temu od žene koja ima dvadesetogodišnje iskustvo u preduzetništvu? Pored komercijalnih poslova, Inditra Popadić je radila kao trener, mentor, kouč (coach), prodavac. Prošla je i sve faze razvoja prodajnih timova kroz modularne edukacije – od osnove prodaje i prodajnog ciklusa, pregovaranja, do modelovanja uspešnih prodavaca i razvoja strategije prodaje i brenda.\nDanas vodi radionice i predavanja i radi kao poslovna savetnica.\nPoslovni planer će vam pomoći da se bolje organizujete\nIndira Popadić je i autorka interaktivnog priručnika za preduzetnike “Uzmite život u svoje ruke”– 7 koraka od ideje do realizacije.\nNa osnovu više od stotinu održanih radionica, shvatila sam da je osnovni problem zaposlenih žena, upravljanje vremenom. Zbog toga sam iskoristila osnovu svog model planiranja, koji uspešno koristim poslednjih 25 godina i razradila je u ovaj poslovni vodič.\nBiznis planer uspešne žene Indira je kreirala na osnovu dugogodišnjeg iskustva u radu sa ženama različitih zanimanja. Glavni cilj planera je da pomogne ženama da usklade posao i privatne obaveze, a da ne trpi ni jedno.\nDobra organizacija jeste pravo rešenje.\nKako razlikovati bitno od nebitnog?\nKako da završite obaveze na vreme, budete nasmejani i raspoloženi i stignete svuda? Indira je , oduvek koristila tabele i pravila prioritete obaveza. „Biznis planer uspešne žene“ namenjen je ženi koja uspešno balansira između privatnih i poslovnih aktivnosti. Dobra i temeljna organizacija ključ su svakog uspeha, a žena pored svih dnevnih obaveza, treba da pronađe vreme za sebe.\nPlaner sadrži sve potrebne alate za dobru organizaciju, sagledavanje i razdvajanje bitnog, od nebitnog.\n„Svoj model organizacije vremena prenela sam u „Biznis planer uspešne žene“, koji je namenjen ženi koja je svesna da sve svoje obaveze ne može držati u glavi. Beleženjem svakodnevnih zadataka i bitnih inforamcija pomažete sebi u organizaciji svog rada i privatnih obaveza.\nFoto: Robert Bogdan\nIndira, nakon 27 godina radnog iskustva, ima ogromnu potrebu da pomogne novim generacijama preduzetnika da lakše prebrode prepreke koje nosi svakodnevno poslovanje. Moj posao poslovnog savetnika podrazumeva pomoć poslovnim ljudima da postignu bolje poslovne rezultate ili reše konkretne probleme vezane za poslovanje.\nTags: biznis planer, Indira Popadić\nEva i ja 17/12/2017


RTCG - Radio Televizija Crne Gore - Nacionalni javni servis :: Politika :: CG na čekanju, od podrške 49 poslanika zavisi evropska budućnost\n09. 04. 2022. 15:06 >> 15:08\nCG na čekanju, od podrške 49 poslanika zavisi evropska budućnost\nNažalost Crna Gora je na čekanju za pojedine političke aktere, kazali su iz Liberane partije Crne Gore (LPCG). U toj stranci smatraju besmislenom bilo kakvu Vladu koja neće moći da obezbjedi podršku najmanje 49 poslanika.\n"I dalje nemamo obrise stabilne većine od najmanje 49 poslanika za Vladu mandatara Abazovića. To možda i ne bi bilo toliko neobično da od te većine ne zavisi dalja budućnost Crne Gore ili njena stagnacija i dalje poniranje u krizu", navodi se u saoštenju LP.\nU toj stranci smatraju besmislenom bilo kakvu Vladu koja neće moći da obezbjedi podršku najmanje 49 poslanika. Poručuju da to mora biti imperativ.\n"Suština te Vlade nije da se formira pošto poto i ko će u njoj biti ministar,već da odblokira državu, pomogne građanima u sanaciji ekonomske krize i pokrene reforme insistucija, pravosuđa, tužilaštva i evropske integracije, što je bez 49 poslanika teško moguće", navodi se u saopštenju.\nIz Liberalne partije kažu i da su uložili velike napore da dođe do minimum zajedničkih principa koji bi doveli do dogovora.\n"Bilo kakva partijska i lična kalkulacija ne dolazi u obzir i nije državničko niti politički odgovorno ponašanje prema građanina, isključiv i jedini interes mora biti hitno saniranje štete koju je nanijela odlazeća vlast i priprema za nove vanredne parlamentarne izbore koji bi konačno morali obezbijediti stabilnost društvu. Očekujemo od svih političkih aktera da to razumiju i tako se ponašaju", zaključuje se u saopštenju Liberalne partije.


Treninzi kluba američkog fudbala GTC Vulco „Vidre” odloženi do daljnjeg - Portal Moj Bečej - Bečejske opštine iz ugla građana!\nLiga startuje 10. oktobra, a igra se fudbal bez kontakta\nFoto: Milivoj Stojkov\nEpidemija korona virusa odložila je treninge kluba američkog fudbala u Bečeju koji su bili predviđeni u nastavku rada ovog meseca.\nOsnivač kluba „Vidre“ Filip Avramov kaže da je odluka kluba, zbog izmenjenog režima lige, da igrači imaju individualne pripreme.\n– Odluka kluba je da ne držimo treninge, već da se svako sprema individualno. Pošto je liga u izmenjenom režimu, odnosno igra se bez kontakta, igrači imaju plan fizičke pripreme po kom će raditi, izjavio je Avramov i dodao da je zdravlje učesnika na prvom mestu, te da je rizik održavati zajedničke treninge, budući da igrači dolaze iz brojnih gradova širom Srbije.\n– Imamo igrače koji dolaze iz Šapca, Obrenovca, Sombora i Vrbasa i nije jednostavno ukombinovati situacije sa virusom u svim gradovima. Iako će nam faliti zajednički treninzi, zbog bezbednosti svih učesnika je odlučeno da ipak bude ovako, objašnjava Avramov.\nIzmenjeni režim lige označava fudbal bez kontakta, gde se igrač zaustavlja dodirom, poznatiji pod nazivom „tač futbol” (touch football), a igrači će nositi samo kacige.\nIz kluba najavljuju da će upis novih članova kluba biti moguć za sezonu 2021, odnosno tek sledeće godine, a liga američkog fudbala po izmenjenim pravilima održaće se od 10. oktobra.\nZainteresovani za ovaj sport mogu se obratiti na telefon 066/5132664 za dodatne informacije.\nAutor: Neda Derušek\nOznake: Američki fudbalBečejGTC VidreKlub američkog fudbalavidre


Niste znali da je danas Dan ljubavnika: Večeras oni neverni slave vrelu noć zabranjenih i tajnih veza (VIDEO) | Skandalozno\nNiste znali da je danas Dan ljubavnika: Večeras oni neverni slave vrelu noć zabranjenih i tajnih veza (VIDEO)\nU starom Rimu 13., 14., 15., februar je bio poznati paganski praznik plodnosti “Luperkalija”, a ovaj praznik se smatra pretečom današnjeg Dana zaljubljenih\nDan zaljubljenih potiče još iz antičkog doba, a postoje i poznate su mnoge legende o svetom Valentinu. Ipak, malo manji broj ljudi je upoznat sa Danom ljubavnika ili švalera, kako vam je draže, a to je, verovali ili ne, 13. februar.\nU starom Rimu 13, 14. i 15. februar je bio poznati paganski praznik plodnosti “Luperkalija“, a ovaj praznik se smatra pretečom današnjeg Dana zaljubljenih. Proslava u čast Svetog Valentina nije uvek podrazumevala razne verzije iskazivanja ljubavi, bombonjere, čokolade, cveće ili nakit, već je uključivao mnogo mračnije rituale poput bičevanja ili golotinje.\nPrema rečima Noela Lenskog, profesora sa Univerziteta Kolorado, običaj je bio da se mladići skidaju goli i bičevima napravljenim od kozje ili pseće kože bičuju devojke i to sve da bi poboljšali njihovu plodnost.\nHrišćanin poznat kao Valentin iz Terne je proglašen za sveca za vreme vladavine cara Aurelijana, o njegovom životu se malo zna, osim da je bio biskup Interamna i da je ubrzo nakon toga umro. Mnoge legende kruže o svetom Valentinu, a neke verzije priče uključuju romatiku i uživanje, dok druge podrazumevaju mučenje i sadizam sa seksualnim konotacijama.\nPrema jednoj od najpoznatijih legendi, Valentin se zaljubio u ćerku svog tamničara i slao joj poruke sa potpisom “od tvog Valentina”. Kasnije je dokazano da ova priča nema uporište u stvarnosti. Prema drugoj legendi, car Klaudije je navodno zabranio mladićima da se žene jer je hteo da napravi od njih vojnike, a Valentin je uhapšen zato što je krišom venčavao ljude. Kao i za njegovog prethodnog imenjaka, i za Valentina iz Rima se veruje da je umro 14. februara, ali je to malo verovatno.\nTadašnji papa Gelasijus je proglasio 14. februar danom svetog Valentina i hrišćanskim praznikom. Veruje se da je to učinio da bi nastavio proslavu paganskog praznika Luperakije, ali na hrišćanski način. Vremenom mnoge legende oblikovale su način na koji danas slavimo Dan zaljubljenih, ali u međuvremenu pojavila se priča o 13. februaru Danu ljubavnika. Ovaj dan namenjen je nevernim supružnicima koji tada mogu da proslave svoju zabranjenu vezu.\n“Legalni” parovi će 14. februara proslavljati uz iskazivanje pažnje i razmenu poklona, ali će za mnoge to biti “repriza” trenutaka proživljenih 24 sata ranije.\n13. februar je u Americi poznat i kao “Dan ljubavnice”.\nStatistike iz prethodnih godina pokazuju da čak 52% venčanih parova ima “tajnu vezu” sa kojom će proslaviti svoj erotski ili emotivni odnos 13. februara.\nBudite prvi sa komentarom na članku "Niste znali da je danas Dan ljubavnika: Večeras oni neverni slave vrelu noć zabranjenih i tajnih veza (VIDEO)"


Ilustracija, Foto: EPA / ETTORE FERRARI\nNajefikasniji scenario bio je onaj u kojem su mere fizičkog distanciranja i dalje primenjivane, sa postepenim vraćanjem na posao od početka aprila\nObjavljeno: 26.03.2020. 16:06h\nIstraživači sugerišu da bi ukidanje mera za prevenciju bolesti u Vuhanu ovog meseca moglo rezultirati drugim talasom slučajeva koronavirusa krajem avgusta.\nU novom istraživanju modeliranja objavljenom u časopisu The Lancet Public Health, autori su procenili da bi ukidanje mera kontrole u aprilu moglo da odloži drugi vrhunac do oktobra, što bi trebalo da smanji pritisak na zdravstvene službe u narednim mesecima.\nŠkole i radna mesta u Vuhanu već mesecima su zatvorena da bi sprečila epidemiju. No, istraživanje dolazi nakon što su kineske vlasti nedavno najavile da će olakšati mere kako bi omogućile ljudima da ponovo putuju.\nVodeća istraživačica dr Kieša Prem sa Londonske škole higijene i tropske medicine (LSHTM) izjavila je:\n- Neviđene mere koje je grad Vuhan doneo da bi smanjili socijalne kontakte u školi i na radnom mestu pomogli su u kontrolisanju epidemije. Međutim, grad sada treba biti veoma oprezan kako bi izbegao prerano ukidanje mera fizičkog distanciranja, jer bi to moglo dovesti do ranijeg sekundarnog vrhunca u slučajevima. Ali ako popuštaju sa merama postepeno, to će verovatno i odložiti i ublažiti vrhunac.\nNajefikasniji scenario bio je onaj u kojem su mere fizičkog distanciranja i dalje primenjivane, sa postepenim vraćanjem na posao od početka aprila.\nTo bi moglo potencijalno smanjiti srednji broj novih infekcija za 24 posto do kraja 2020. godine, odgodujući drugi vrhunac do oktobra.\nOVA EVROPSKA ZEMLJA JE SAOPŠTILA DA ĆE BORBA SA KORONOM TRAJATI GODINU DANA: Da li nas ovo čeka?\nKoautor dr Jang Liu, takođe iz LSHTM-a, rekao je da bi se rezultati razlikovali od zemlje do zemlje, ali jedna stvar se primenjuje svuda:\n- Mere fizičkog udaljavanja su veoma korisne i moramo pažljivo prilagoditi njihovo ukidanje da ne bi usledili talasi infekcija kada radnici i školska deca se vrate u svoju uobičajenu rutinu. Ako ti talasi dođu prebrzo, to bi moglo nadvladati zdravstvene sisteme - dodao je dr Jang.\nVuhanKinaUkidanje karantinaKoronavirusKorona virusKorona-virusCovid 19Covid-19


Kraljevo: Propada „Kamena šuma“, redak fenomen star milion godina | Arheo-amateri Srbije\nсреда, 29. јун 2022. - 15:51\n„Kamena šuma“ kod Mataruške Banje, s naslagama i ostacima kalcifikovanog drveta iz vremena paleolita, ali i starijih od milion godina, jedan je od desetak sličnih fenomena u celom svetu, ali pored toga što je nepoznata stanovnicima Srbije i nije pretvorena u turističku atrakciju, potpuno je nezaštićena i propada.\nMiroslav Pavlović, osnivač Ekološkog pokreta „Ibar“ iz Kraljeva, koje se godinama bori da „Kamena šuma“ dobije mesto na ekološkoj i turističkoj mapi Srbije, kaže za Tanjug da je to jedinstveni prirodni fenomen. „Lojanik, brdo iznad Mataruške Banje, verovatno je nastalo pre million godina u nekakvoj vulkanskoj aktivnosti. Tada se dogodilo da je drvo postalo kamen. Lojanik je jedno od sedam zaštićenih područja na teritoriji Kraljeva, zato se i zalažemo da on dobije status rezervata prirode“, priča Pavlović.\nStudija više stručnjaka koji se „kamenom šumom“ bave još od ranih sedamdesetih, kažu da je „kameno drvo“ iznad Mataruške Banje nastalo prolaskom mineralnih voda kroz naslage vulkanskog pepela, što je tokom hiljada godina dovelo do toga da se nekada živi organizam doslovce pretvori u materiju tvrđu i od kamena.\n„Ljudi iz ovog kraja su vadili kamene delove šume i od njih pravili bruseve, a meštani kažu da, kada se kosa naoštri ovim kamenom, moguće je kositi travu pola dana, a da se ona ne istupi. Pojedine porodice su i zarađivale na pravljenju i prodaji bruseva po celoj Srbiji pa čak Bosni“, priča Pavlović.\n„Kamena šuma“ nad kojom je u međuvremenu narasla crnogorica i listopadna šuma, zaštićena je odlukom Skupštine Kraljeva još sedamdesetih godina, ali je njeno stanje danas u najmanju ruku katastrofalno. „Kada na Zapadu neki lokalitet proglasite da je zaštićen, onda je to stvarno tako. Ovde to nije slučaj, ali ipak ponavljam da su nam ovakve stvari vrlo potrebne, ne samo za nauku, jer je ovo neprocenjivo blago za buduće naučnike“, naglašava Pavlović.\nPrethodni: Kina započela novo otkopavanje ratnike od terakote\nSledeći: SKANDAL STARIH EGIPĆANA Skener životinjskih mumija otkrio vekovima staru prevaru


Nemanja Ilić - Blic Sport\nTRANSFER KARIJERE Kapiten rukometne reprezentacije Srbije oblači dres Barselone\nKapiten rukometne reprezentacije Srbije Nemanja Ilić trebalo bi da postane novi član Barselone. On bi došao na pozajmicu do kraja sezone iz francuskog Tuluza, prenosi L'Ekip i španski mediji.\nNAJBOLJI U SRPSKOM RUKOMETU Dragana Cvijić i Nemanja Ilić bez premca u sezoni 2017/18\nNemanja Ilić i Dragana Cvijić izabrani su za najboljeg rukometaša, odnosno rukometašicu Srbije u sezoni 2017/2018.\nNemanja Ilić ne igra protiv Španije, Vuković odabrao Krsmančića\nSelektor rukometne reprezentacije Srbije Veselin Vuković odlučio je da uoči utakmice osmine finala sa Španijom na Svetskom prvenstvu zameni Nemanju Ilića i pruži šansu Marku Krsmančiću.\nIlić: Sanjam da igram za Srbiju na Olimpijskim igrama\nJedan od najtalentovanijih srpskih rukometaša i član Partizana Nemanja Ilić rekao je da mu je san da zaigra za nacionalni tim na Olimpijskim igrama.


Da li rešavanje pitanja Kosova ubrzava evropske integracije Srbije? - European Western Balkans\nDa li rešavanje pitanja Kosova ubrzava evropske integracije Srbije?\nAutor EWB 13. 11. 2017. 13. 11. 2017.\nBEOGRAD – Rešavanje pitanja Kosova ubrzalo bi evropske integracije Srbije, ali ostaje nejasno na koji način i koliki rok, imajući u vidu niz drugih nerešenih pitanja, koja se odnose na unutrašnje reforme, saglasni su sagovornici dnevnog lista Danas.\nPredsednik Evropskog pokreta u Srbiji, Mihajlo Crnobrnja smatra da bi rešavanje pitanja Kosova svakako ubrzalo evropske integracije.\n“Međutim, teško je reći i proceniti da li bi ubrzanje bilo za šest meseci ili šest godina. Srbija na evropskom putu i reformama zaostaje u mnogo čemu, poput borbe protiv korupcije, uspostavljanju vladavine prava, završetku ekonomskih reformi, ekologiji kao vrlo skupom poglavlju u pregovorima.”\nOn je objasnio i da svaka zemlja kojoj je cilj ulazak u EU želi da ima rok u kojem će se to dogoditi, a da to za Crnu Goru i Srbiju može biti 2025. , kako je najavio Žan Klod Junker.\n“To može dogoditi i pre 2025. ako se reši pitanje Kosova, ali ne bih išao tako daleko kao Vučić dok je bio premijer, i govorio da ćemo ući 2021.”\nMarinka Tepić, bivša predsednica skupštinskog Odbora za evropske integracije, na pitanje da li bi došlo do ubrzanja integracija i na koji način – da li stizanjem novca i pomoći za reforme u Srbiju, ako se reši pitanje Kosova stolicom u UN, ne odgovara pozitivno.\n“To je kao kada biste rekli da Vučić i policijska država koju je uspostavio mogu da nam rade šta god žele samo ako prizna Kosovo”.\nOna ističe i pesimističan stav po pitanju budućnosti evropske budućnosti Srbije dokle god je na vlasti aktuelni predsednik Srbije Aleksandar Vučić\n“EU je samo iskoristio za dolazak na vlast, a sa koje neće želeti otići nikada. Žao mi je što EU to ne vidi.”\nOna je objasnila i da li smatra da rešavanje pitanja Kosova ubrzava integracije rečima da je to pitanje sagledano kroz Briselski sporazum i da se zove “normalizacija odnosa između Beograda i Prištine” i da su to mere koje će normalizovati odnos ljudi koji tamo žive, bez ikakvih statusnih odredbi.\nPrema mišljenju Sonje Biserko, predsednice Helsinškog odbora za ljudska prava u Srbiji, zapadna međunarodna zajednica, SAD posebno, ubrzava rešavanje kosovskog statusa.\n“Junker je najavio strategiju za Zapadni Balkan u februaru. Ozvaničen je predlog da se pitanje statusa Kosova reši u narednih 18 meseci. Čini se da se zaokružuje Zapadni Balkan kao interesna sfera Zapada. Ukoliko bi se Srbija složila da Kosovo dobije stolicu UN, to bi ubrzalo i status Srbije u odnosu na njeno članstvo u EU.” , izjavila je ona za Danas.\nDijalog Beograda i PrištineMarinka TepićMihailo CrnobrnjaSonja BiserkoSrbija\nSrbija pred novim izazovima – Između zova EU i naglašene okrenutosti Rusiji\nFabrici i Vučić o dijalogu Beograda i Prištine: Potreba za trajnim dogovorom\nEWB 20. 02. 2019. 22. 02. 2019.\nDačić i Mekalister: Podrška međustranačkom dijalogu\nHojt Ji: Budućnost Srbije u Evropi\nEWB 06. 06. 2017. 06. 06. 2017.


REVIEW: Pro Evolution Soccer 2016 - PLAY!\nFIFA i PES godinama unazad vode bitku za najbolju fudbalsku simulaciju među video igrama. I iako je deceniju pa i duže PES važio za bolji izbor, u proteklih nekoliko godina FIFA se ozbiljno približila pa i prestigla Konamijev hit naslov. I Konami je u tome pomogao, nekim lošim odlukama i ne baš najboljom realizacijom izdanja iz prethodnih sezona. No, čini se da se to sve ponovo menja uz Pro Evolution Soccer 2016.\nPES 2016 je fudbalska simulacija koja ujedno obeležava i 20 godina od početka stvaranja Pro Evolution Soccera odnosno Winning Elevena, kako se igra zvala u prošlosti (a i dalje se zove u Japanu). Konami je uspešno produžio licencu za UEFA ligu šamptiona, UEFA ligu Evrope i UEFA Super Cup do 2018 godine pa se ova takmičenja nalaze u PES 2016. Posebno interesantno je i to što je Konami „prigrabio“ UEFA Euro 2016, do sada tradicionalno EA odnosno FIFA izdanje, koji bi trebalo da se u nekoj formi pojavi tokom naredne godine. Da li kao zasebna igra ili kao dodatak za PES 2016, ostaje da se vidi.\nPo pitanju timova, stadiona i liga, ovogodišnje izdanje je „papazjanija“. Licencirani su Ligue 1 i La Liga ali Seria A nije kao ni Premijer liga, ali je Manchester United jedini licencirani unutar nje, Bajern, Wolsburg i Borusija Mehengladbah su licencirani iz Bundeslige, Seria B nije kao ni Primera, Ligue 2, Seugnda i Campeonato Brasilero Serie A. Među 21 stadionom samo 11 je licencirano, među kojima su Aliianz Arena, Juventus, Maracana, Old Trafford, San Siro, dok su ostali stadioni ne licencirani.\nUjedno, Peter Drury i Jim Beglin zamenjuju Jon Championa na strani komentatora i moramo reći da je ovo ujedno i jedna od najvećih zamerki koje možemo uputiti igri. Komentari su repetitivni i ne posebno zanimljivi, ali je to ujedno i jedina veća zamerka koju možemo da iznesemo u pravcu ovogodišnjeg izdanja. Sve drugo urađeno je u skladu sa dobrim starim PES standardom kvaliteta na koji smo svi navikli.\nOdavno nas neka PES igra nije tako uvukla u sebe i iznenadila igrivošću i kvalitetom. Fizički model je sjajan, igra dobro reaguje i odgovara na komande, gejmplej je dinamički i uvek izazovan… Jednostavno, sve u PES 2016 odaje osećaj sjajne igre kojoj se malo šta može zameriti i zasigurno donosi sate i sate dobre zabave sa društvom koja voli da „opali pokoji PES“ u slobodno vreme.\nPored fizičkog modela i dinamičkog fizičkog enginea koji ima novi sistem kolizije i poboljšani AI koji obuhvata više desetina pametnih individualnih odluka i u kojima svi igrači deluju „kao jedan“ i grafički aspekt igre zaslužuje sve pohvale. Animacije su odlične, fludnost i kontrola takođe, kretanje likova mimo kontrole lopte … Odbrambeni igrači sjajno brane svoj gol, uleću i kradu loptu, napadači se dobro postavljaju za vaše pasove, sve je baš onako kako bi trebalo da bude.\nUkoliko bismo pokušali da pronađemo još neku lošu karakteristiku igre onda bi to najverovatnije bilo ponašanje sudija koje s vremena na vreme baš umeju da „omanu“, ali pored toga, Pro Evolution Soccer 2016 verovatno predstavlja najbolji PES koji smo videli još od PlayStation 2 ere.\nLicence i dalje znatno skromnije od konkurenta\nRelated Items:89, opis, Opisi, pes, pes 2016, PLAY, PLAY 89, PLAY Zine, PLAY Zine 89, Pro Evolution Soccer 2016, recenzija, Review


Ministrica Ankica Gudeljević i veleposlanik Italije u BiH, Nj.E. Nicola Minasi dočekali talijanske liječnike\nMinistrica Ankica Gudeljević i veleposlanik Italij...\nDanas su u zračnoj luci u Sarajevu veleposlanik Italije u BiH, NJ.E. Nicola Minasi i ministrica civilnih poslova Bosne i Hercegovine, Ankica Gudeljević dočekali dva talijanska vojna liječnika koji su tijekom najtežih dana za Italiju nadljudskim naporima pomagali oboljelim žiteljima Italije.\nU danima koji slijede ovi liječnici će biti na raspolaganju zdravstvenim institucijama u cijeloj Bosni i Hercegovini kako bi im pomogli u prevenciji i sprečavanju širenja Corona virusa, podjednako koliko i liječenju oboljelih.\nDo kraja ovog mjeseca će Ministarstvo civilnih poslova BiH sa liječnicima iz Italije organizirati i video konferenciju sa medicinskim djelatnicima iz BiH kako bi im bio olakšan dalji rad u borbi protiv Corona virusa. Današnji doček talijanskih liječnika je samo nastavak izuzetno uspješne suradnje Veleposlanstva Italije u BiH i Ministarstva civilnih poslova Bosne i Hercegovine.


MUP: Uhapšen osumnjičeni zbog pretnji Mariniki Tepić - Dnevnik\nZbog sumnje da je počinio krivično delo ugrožavanje sigurnosti, T.L (29) je određeno zadržavanje do 48 časova, nakon čega će biti priveden Višem javnom tužilaštvu u Beogradu.Inače, osumnjičeni je i ranije upućivao pretnje putem društvenih mreža pojedinim državnim zvaničnicima i drugim javnim ličnostima.\nPredsednik odbora za ljudska i manjinska prava i ravnopravnost polova Meho Omerović pohvalio je danas akciju policije koja je rezultirala hapšenjem osumnjičenog za pretnje smrću narodnoj poslanici Mariniki Tepić.\n"Brza i efikasna akcija policije i hapsenje čoveka koji je smrću pretio narodnoj poslanici Mariniki Tepic je za svaku pohvalu. Čestitam na tome predstavnicima policije", naveo je Omerović u saopštenju dostavljenom medijima.\nOmerović je istakao da ovakav "profesionalan odnos prema svakome kome se preti ili im je život ugrožen,odlučan obručun sa svima koji krše zakon ili koji bi da budu iznad zakona pravi način da se poveća poverenje građana u državne institucije".\n"Ovakvim akcijama se salje i poruka kriminalcima i svima koji čine kriminalna dela da niko ne može biti jači od države", zaključio je Omerović.\nMinistarstvo unutrašnjih poslova Meho Omerović Tužilaštvo MUP\nStrava i užas kod Leskovca: Makedonski autobus sleteo s puta i prevrnuo se na bok, 3 poginula, 32 povređena (foto)\nZoran Marjanović se oglasio na fejsbuku serijom fotografija za nevericu: Polunag u snegu radi sklekove?! (foto)


Berluskoni: Bićemo odgovorna opozicija novoj vladi\nBivši trostruki premijer Italije Silvio Berluskoni u subotu je obećao da će njegova partija Napred Italija (Forza Italia) biti "odgovorna opozicija" svakoj novoj vladi koju bude predvodio lider Demokratske partije Mateo Renci.\nBerluskoni je bio među političkim liderima koji su se tokom dva dana sastajali u Rimu sa predsjednikom Italije Đorđom Napolitanom, koji pokušava da utvrdi da li Renci ima dovoljnu podršku za formiranje nove vlade.\nNe očekuje se da će Napolitano do danas odlučiti da li će novi italijanski premijer biti Renci.\nKako što se očekivalo, Berluskoni je rekao da će njegova partija ostati u opoziciji i da će biti "odgovorna opozicija, kao što je uvijek bilo".\nBerluskonijeva popularnost među glasačima desnog centra osigurala je njegov uticaj na političkoj sceni, uprkos tome što mu je izrečena zabrana obavljanja javne funkcije čemu je prethodila osuda zbog utaje poreza.


Na današnjoj sednici Komisije za rodnu ravnopravnost razmatrana je Informacija o radu Lokalne mreže za prevenciju diskriminacije i podršku LGBT osobama Grada Novog Sada. Informaciju je predstavila pomoćnica gradonačelnika Ljiljana Koković, a sednici su prisustvovali i predstavnici Centra za socijalni rad, Policijske uprave, Nacionalne službe za zapošljavanje, pokrajinskog Zavoda za socijalnu zaštitu, Novosadskog humanitarnog centra, Grupe za podršku mladim gej muškarcima IZAĐI, Udruženja Crvena linija, Gradske uprave za opšte poslove – Odseka za rodnu ravnopravnost i Gradske uprave za sport i omladinu.\nKako je pomoćnica gradonačelnika Ljiljana Koković rekla, Lokalna mreža za prevenciju diskriminacije i podršku LGBT osobama Grada Novog Sada nastala je u okviru dvogodišnjeg projekta “Umreženi za poboljšanje položaja LGBT osoba u Srbiji”, koji stimuliše politički dijalog i primenu međunarodnih i evropskih standarda u toj oblasti. Tokom 2016. godine, na inicijativu organizacije za lezbejska ljudska prava “Labris” Ministarstvo državne uprave i lokalne samouprave se pridružilo projektu “Umreženi za poboljšanje položaja LGBT osoba u Srbiji” i pozvalo lokalne samouprave da formiraju lokalne mreže za prevenciju diskriminacije LGBT osoba.\nOna je dalje navela da su mreže formirane u sedam gradova: Beogradu, Novom Sadu, Subotici, Novom Pazaru, Nišu, Kragujevcu i Pančevu, da je održano niz treninga i predavalja na kojima je razgovarano o društvenim mehanizmima homofobije, o najčešćim predrasudama i stereotipima vezanim za pripadnike lgbt zajednice, kao i o njihovom prevazilaženju.\n– Cilj ovakvog vida umrežavanja je davanje primera saradnje institucija i organizacija civilnog društva na rešavanju problema diskriminacije. Ovo je veoma važno pitanje i zahteva angažovanje i saradnju stručnjaka i svih zainteresovanih u njegovom rešavanju -naglasila je Koković.\nLokalnu mrežu za prevenciju diskriminacije i podršku LGBT osobama Grada Novog Sada čini 13 institucija i organizacija civilnog društva, a Memorandum o saradnji je potpisan 23. decembra prošle godine, gde Grad Novi Sad preuzima ulogu koordinatora.


Kako preuzeti tuđ tekst, fotografiju ili video, a ne završiti na sudu, kako zakonski zaštititi sadržaj na svom sajtu, šta su autorska prava i kako se štite, novinari i urednici internet portala mogu saznati u Vodiču kroz autorsko pravo za onlajn medije koji je objavila Asocijacija onlajn medija (AOM).\nVodič je napisao advokat i ekspert za medijska i autorska prava Dragan Milić, a u njemu su objašnjene zakonske norme iz oblasti autorskih prava koja se na internetu, kako se navodi u vodiču, veoma često krše i predstavljaju jednu od najčešćih povreda prava u onlajn sferi.\nPotpredsednica Asocijacije onlajn medija Tanja Maksić ističe da je pri stvaranju ovog dokumenta ideja bila da se pomogne digitalnim medijima koji žele da se profesionalizuju i izbegnu veoma skupe sudske procese.\n„Sad je veoma lako da se, u par klikova, preuzme nečiji tekst ili fotograija, a ako dođe do kršenja autorskih prava, to medije puno košta. U takvim slučajevima sigurno gube parnicu i veliki novac, jer je reč o naknadama od 1.000 evra pa naviše“, ističe Maksić.\nVodič se može preuzeti na sajtu Asocijacije onlajn medija.\nDebata: Modeli državnog finansiranja medija i predlozi za novu medijsku strategiju\nAOM Dragan Milić Vodič za autorska prava\n← Ugovor o privatizaciji RTK će verovatno biti raskinut\nReporteri bez granica: Za deset godina u svetu ubijeno 780 novinara →


Tehnička dokumentacija za ozakonjenje objekta - Legalizacija - Gaus Beograd\nIzveštaj o zatečenom stanju objekta sačinjava arhitekta-projektant sa odgovarajućom licencom. Za objekte za koje je podnet zahtev za legalizaciju po ranije važećim propisima, nadležni organ proverava da li je vlasnik, u ranije vođenom postupku legalizacije objekta, dostavio tehničku dokumentaciju propisanu tada važećim propisima i sadržina tehničke dokumentacije odgovara sadržini propisanoj za Izveštaj o zatečenom stanju objekta, u skladu sa novim zakonom. Ako sadržina tehničke dokumentacije dostavljene u ranije vođenom postupku legalizacije odgovara po sadržini Izveštaju o zatečenom stanju objekta, nadležni organ to konstatuje i ranije dostavljeni document priznaje kao izveštaj o zatečenom stanju objekta.\nElaborat geodetskih radova, kao sastavni deo izveštaja o zatečenom stanju objekta, izrađuje se za sve objekte koji nisu evidentirani u nadležnoj Službi za katastar nepokretnosti (SKN). Kada je predmet ozakonjenja zgrada koja se sastoji od posebnih fizičkih delova (stanovi, garaže, lokali), elaborate geodetskih radova se izrađuje i za zgradu i sve posebne fizičke delove zgrade.\nUkoliko je objekat evidentiran u SKN (u svom punom gabaritu I spratnosti koja je predmet ozakonjenja), tada se umesto elaborate geodetskih radova dostavlja geodetski snimak. Geodetski snimak je sastavni deo Elaborata geodetskih radova za potrebe legalizacije i ozakonjenja objekata. Geodetski snimak predstavlja grafički prikaz faktičkog stanja na terenu, što podrazumeva topografiju uključujući infrastrukturu, položaj ioblik objekata, kao i njihov međusobni odnos. Geodetski snimak je document neophodan u procesu rešavanja i regulisanja imovinsko-pravnih odnosa više korisnika iste nekretnine. Bilo da je reč o geodetskom snimku stambenog, poslovnog objekta, garaže ili nekog drugog objekta, značajan je i u procesu priključenja na elektro-distributivnu mrežu, vodovod, kanalizaciju, gasovod. Velika uloga geodetskog snimka je prilikom kupovine nekretnina, gde je prikazano šta se kupuje, odnosno ukazuje naobjekat ipovršinu koja se kupuje.\nZa izradu Elaborata geodetskih radova i geodetskog snimka realizuju se potrebna geodetska merenja na terenu i na osnovu dobijenih rezultata vrši se obrada podataka i izrada potrebne dokumentacije i grafičkih priloga.


ZBOG OVE PREDSTAVE NA SVETOG SAVU SU OTERALI SVEŠTENIKA Aleksandrovčani ogorčeni: Grom je udario u crkvu jer nas Bog kažnjava (KURIR TV)\nFotografije kupole crkve Svetog Nikolaja u selu Aleksandrovac u koju je udario grom obišle su Srbiju, a vernici iz braničevske opštine Žabari kojoj crkva pripada, složni su da je u pitanju Božji znak.\nI dok jedni smatraju da im svevišnji na ovaj način poručuje da se vrate crkvi i veri, drugi su mišljenja da je udar groma božja kazna jer je, kako navode, prethodni sveštenik proteran.\n- Meštani su ogorčeni, na ovaj udar groma gledaju kao na kaznu zbog proterivanja sveštenika. Naime, sve je počelo kada je 27. januara ove godine, na dan školske slave, organizovana predstava čudnog sadržaja posle koje su mnogi meštani ostali šokirani. Sveštenik koji se pobunio protiv nje je smenjen, a meštani sve što se nakon toga događa sa crkvom pripisuju tome - kaže za Kurir jedan od žitelja Aleksandrovca.\nPogledajte snimak predstave zbog koje meštani smatraju da svevišnji kažnjava.


Srbija: Novi distributivno – logistički centar Centrosinergije na novoj lokaciji - InStore.ba\nHome Distribucija i logistika Srbija: Novi distributivno – logistički centar Centrosinergije na novoj lokaciji\nJedna od vodećih distributersko – logističkih kompanija u Srbiji, Centrosinergija, dio poslovnog sistema Moj Kiosk Group, preselila je centar svojih distributivnih i logističkih usluga na novu lokaciju, Makiš.\nSavremeni distributivno logistički centar u Makišu treba da podrži ubrzano širenje postojećih i razvoj novih poslova u narednoj godini.\nInvesticija u znatno veći, kvalitetniji i bolje opremljen magacinski kompleks omogućit će viši stepen digitalizacije i automatizacije procesa u distributivnom centru i u transportu. Ono što je također veoma važno, je što smo na ovaj način obezbijedili bolje uslove rada za naše zaposlene, što će u kombinaciji sa višim stepenom automatizacije dodatno poboljšati našu produktivnost, izjavio je Zoran Popović, generalni direktor kompanije Centrosinergija.\nKako još iz kompanije napominju, misija Centrosinergije je da bude pouzdan i fleksibilan poslovni partner koji pruža najbolju uslugu na tržištu i gradi poslovne odnose zasnovane na poverenju i najbolje radno okruženje za svoje zaposlene, uz brigu o zajednici u kojoj posluje.\nDa podsetimo, Centrosinergija je ekluzivni distributer duhanskih proizvoda kompanije British American Tobacco za Srbiju, distributer Varta baterija, štampanih medija i robe široke potrošnje, SIM i Bus Plus kartica, Bus Plus dopuna za javni gradski prevoz u Beogradu i elektronskih prepaid dopuna kredita za mobilnu telefoniju. Pored distribucije, pruža i cijeli spektar logističkih usluga i isporučuje robu na 18.000 maloprodajnih objekata.\nPrevious articlePortugal: Auchan predstavio novu marku vina\nNext articleVelika Britanija: Asda otvorila prvu održivu trgovinu\nSlovenija: U planu izgradnja multimodalnog logističkog centra na aerodromu Maribor\nREWE proširuje logistički centar u Neu-Isenburgu\nSAD: Walmart najavljuje povećanje plata zaposlenima


Ðukanović: EU želi da unapredi proces i ukloni prepreke | Serbiaworld\nNaslovna Dijaspora Ðukanović: EU želi da unapredi proces i ukloni prepreke\nÐukanović: EU želi da unapredi proces i ukloni prepreke\nNajvažnije sa današnjeg Samita u Briselu je da je poslata jasna poruka da zemlje Zapadnog Balkana imaju svoje mesto u EU, i da je jako važno da se vrati kredibilitet politici reformi u regionu, preneo je predsednik Crne Gore Milo Ðukanović.\nOn je, novinarima, nakon Samita EU-Zapadni Balkan, rekao da je bilo dosta govora o geopolitičkom kontekstu u svetlu agresije, da je dodatno potencirana važnost svrstavanja posebno zemalja kandidata.\n– Jasno je potencirano da je važno da sve zemlje shvate da s obe noge moraju biti na temelju evropskih vrednosti – podvukao je Ðukanović.\nOn je ukazao da je bilo više reči o tome kako prevazići zastoj u evropskoj integraciji, o specifičnim problemima o nefunkcionalnosti BiH, a u svetlu predloga da se Bosni da status kandidata.\nBilo je, dodaje, govora i o procesu dijaloga Beograda i Prištine, a najviše o neizvesnosti početka pregovora sa Severnom Makedenijom i Albanijom.\n– U očekivanju smo svi neke incijative koja će, kako sam razumeo, biti podneta bugarskom parlamentu na odlučivanje u ponedeljak. Nije još jasno da li će ta inicijativa zadovoljiti očekivanja Severne Makedonije. Novi momenat je da se danas čulo više tonova koji su podržali da, ako ne dođe do dogovora Bugarske i Severne Makedonije, otpočnu pregovori sa Albanijom – preneo je on.\nŠef crnogorske države je kazao da je atmosfera na Savetu da se uvažava potreba davanja nove dinamike porocesu pregovora sa Zapadnim Balkanom.\n– Mnogo problema nastali su u međuvremenu koji su komplikovani i ne mogu se rešiti brzo – dodao je on.\nKada je Crna Gora u pitanju, kaže, svuda se čuju reči ohrabrenja.\n– Pozdravlja se što je promena vlade označila nastavak politike dinamičnog kretanja Crne Gore ka evropskom cilju. Očekuje se ispunjenje standarda pre svega u vladavini prava. Moja poruka je bila jasna da ne tražimo prečice, da smo spremni da u kratkom roku stvorimo uslove za deblokadu poglavlja 23, a tako i celog procesa pregovora. Crna Gora je zemlja koja je u stanju da u narednom periodu bude zemlja koja će prednjačiti na evropskom putu i biti promoter evropskih vrednosti – naglasio je on.\nÐukanović je rekao da ne postoji spremnost u EU za razgovorom o datumima, ali postoji o unapređenju ambijenta i uklanjanju prepreka.\nPrethodni tekstJanković: Nedopustivo puštanje pesme u školi čiji tekst raspiruje nacionalnu netrpeljivost\nSledeći tekstČitajte u “Vestima”: Ucene ne prolaze!


Predsednički izbori podelili Nigeriju\nPrvi nepotpuni rezultati predsedničkih izbora u Nigeriji svedoče o velikoj podeli između severnog, muslimanskog dela koji je glasao za Muhamadua Buharija i hrišćanskog juga koji je glasao sa Gudlaka Džonatana.\nMoguće je da će biti održan i drugi krug izbora.\nIzborna komisija je saopštila da će u narednih 48 sati objaviti kompletne rezultate izbora koji su juče održani.\nGlasači na severu su pretežno glasali za Buharija, bivšeg vojnog vođu (1984-1985), koji se treći put kandiduje, dok je na jugu favorit Džonatan, kandidat već duže vreme dominantne vladajuće Narodne demokratske partije.\nGudlak Džonatan, koji je došao na čelo države prošle godine pošto je prethodni predsednik Umaru Jar-Adu preminuo, rekao je juče novinarima da očekuje da će odluka o predsedniku biti doneta već u prvom krugu glasanja ali da se on neće mešati u izborni proces.\nZa pobedu je, međutim, potrebno da kandidat osvoji najmanje četvrtinu glasova u najmanje dve trećine saveznih država i prestonici.


Osnovano „Udruženje za razvoj preduzetništva“ – Pokreni se za posao\nOsnovano „Udruženje za razvoj preduzetništva“\nNa Osnivačkoj skupštini koja je održana u bioskopu Kupina u Nišu, osnovano je „Udruženje za razvoj preduzetništva“ čiji su osnivači i članovi NVO ENECA, M&RCN kao i mladi preduzetnici i studenti koji su učestvovali na projektu namenjenom mladim ljudima iz Niša sa preduzetničkom inicijativom.\nOvim je formalno završen projekat „Podrška razvoju preduzetništva među mladima u nišavskom upravnom okrugu“ koji je realizovala NVO ENECA i M&RCN uz podršku Ministarstva privrede, dok Udruženje samostalno nastavlja sa radom. Osnovni ciljevi „Udruženja za razvoj preduzetništva“ su konstantni rad na razvoju preduzetništva, preduzetničkog duha i kreiranju boljeg poslovnog okruženja.\nEdukacija postojećih i budućih preduzetnika o uslovima poslovanja, poslovnim mogućnostima i uslovima za unapređenje poslovnog ambijenta,\nJačanje veza između postojećih i budućih preduzetnika na lokalnom, regionalnom i međunarodnom nivou, kroz razmenu iskustava i ideja u cilju razvoja poslovanja,\nZastupanje i zaštita poslovnih interesa mladih, preduzetnika i privrednih društava,\nRazmatranje položaj preduzetnika i privrednih društava i predlaže mere za unapređenje poslovanja.\nProjekat „Podrška razvoju preduzetništva među mladima“ realizovan je od septembra do novembra meseca sa ciljem pružanja neophodnih informacija, znanja i podrške studentima za pokretanje kao i maldim preduzetnicima za unapređenje poslovanja, što će i biti nastavljeno kroz novoosnovano Udruženje.\nNiš, 11. septembar 2013.


Drecun: Velike rezerve prema novoj vladi u Prištini - Glas Srpske\nDrecun: Velike rezerve prema novoj vladi u Prištini\nSrna 04.06.2020 10:37\nBEOGRAD - Predsjednik Odbora Skupštine Srbije za Kosovo i Metohiju Milovan Drecun izjavio je danas da ima velike rezerve prema tome šta će učiniti nova vlada samoproglašenog Kosova, u kojoj sa dva ministarstva participira i Srpska lista, ali da treba sačekati i vidjeti kako će se ponašati prema Srbima i prema dijalogu sa Beogradom.\n"Reči uvek obećavaju, a dela govore", rekao je Drecun komentarišući navode premijera samoproglašenog Kosova Avdulaha Hotija da je dijalog sa Beogradom od vitalne važnosti i da su uloge EU i SAD u tom procesu neodvojive.\nDrecun je za RTS napomenuo da su i prethodne vlade u Prištini obećavale mnogo toga.\n"Moramo da sačekamo kakvo će biti ponašanje te nove većine, takozvane vlade, jer sve dosadašnje su obećavale mnogo toga kada je u pitanju položaj srpskog naroda i dijalog sa Beogradom, ali su zapravo činile sve da se to onemogući", rekao je on. Drecun je ocijenio i da je Hoti potpuno zatvorio prostor za razgovore sa Beogradom onim što je rekao u ekspozeu.\n"Mislim, može da se razgovara, ali bez rezultata, ako se drže tih stavova, ako kaže da će se razgovori sa Beogradom odvijati u okviru takozvanog ustava koji definiše Kosovo kao nekakvu državu i ako kaže da će se razgovori završiti uzajamnim priznanjem", naveo je Drecun.\nOn je podsjetio je da je Srbija međunarodno priznata država, članica UN, sa granicama i to niko ne može da promeni nasilnim putem.\n"Kada čujete takve stavove i kada imate u vidu onu rezoluciju koju je /u vreme prethodne vlade/ Priština usvojila o principmima za razgovorima sa Beogradom, onda vidite da tu nema prostora za bilo kakvo kompromisno rešenje", rekao je Drecun.\nU novoj vladi u Prištini, gradonačelnik sjevernog dijela Kosovske Mitrovice Goran Rakić je ministar za lokalnu samoupravu, dok je Dalibor Jevtić ministar za zajednice i povratak.\n05. 07. 2020 09:12\n04. 07. 2020 16:18\nMešihat Islamske zajednice zatvorio sve džamije u Srbiji\n04. 07. 2020 15:22\nVučiću prikazane nove borbene bespilotne letjelice Vojske Srbije\n04. 07. 2020 11:02\nSpecijalni sud pozvao na saslušanje i pripadnika OVK Fatmira Ajetija\n04. 07. 2020 10:38\n03. 07. 2020 21:11\n03. 07. 2020 21:02\nPljuskovi, grmljavina i grad u većini krajeva Sebije\n03. 07. 2020 20:37\nZa novi most kod Ljubovije pola miliona evra\nSrbija: Umrlo još 11 ljudi, novozaraženih 309\nPorodice kidnapovanih i ubijenih pisale Lajčaku: Samo oni koji nisu učestvovali u zločinima mogu pregovarati o Kosmetu\n03. 07. 2020 11:38\nPoglašena vanredna situacija u Beogradu\n03. 07. 2020 10:27\n02. 07. 2020 21:13


Isporuka opreme za primarnu zdravstvenu zaštitu će pobljšati negu pacienata – AQH\nIsporuka opreme za primarnu zdravstvenu zaštitu će pobljšati negu pacienata\nU Utorak 13. Marta 2018, g.Imri Ahmeti, predsednik opstine Lipljane, primio je poslednju tranšu osnovne opreme za primarnu zdravstvenu zaštitu (PZZ) koju je obezbedila Švajcarska Agencija za Razvoj i Saradnju (SDC) projekat dostupne i kvalitetne zdravstvene zastite (AQH). U opremu je uključeno 15 osnovnih predmeta kao što su vage, oprema za merenje krvnog pritiska i oprema za manje hirurške zahvate, ovih 15 predmeta je podeljeno u više od 80 ustanova PZZ-a u 12 opština koje podržava projekat (Kosovo Polje, Đakovica, Glogovac, Gračanica, Junik, Lipljan, Mališevo, Mitrovica, Obilić, Orahovac, Srbica i Vučitrn).\nOsim toga, projekat je u ovim opštinama glavnim centrima za porodičnu medicinu obezbedio specijalizovanu opremu uključujući monitor za praćenje rada srca i analizator HbA1c, aparat koji se koristi za merenje nivoa glukoze u krvi pacijenta – važan test za otkrivanje da li pacijent boluje od dijabetesa ili da li je trenutno lečenje pacijenta sa dijabetesom najefikasnije.\nTokom 2017 godine, jedan broj doktora iz oblasti PZZ-a formirao je ekspertsku grupu za rad sa projektnim timom i međunarodnim stručnjakom tokom procesa nabavke, kako bi se osigurao kvalitet predmeta i ukupna vrednost opreme prevazilazi €400,000.\nDr Agim Krasniqi, rukovodilac glavnog centra za porodičnu medicinu u opštini Lipljan, je izjavio: „Bio sam član ekspertske grupe i veoma sam srećan što danas možemo obeležiti isporuku osnovne opreme u svakoj od 81 ustanove PZZ-a koje podržava projekat KDZZ.\nOva oprema će pomoći našim doktorima porodične medicine da pružaju bolji kvalitet usluga za pacijente. Sada, po prvi put na Kosovu, doktori u ovih 12 Glavnih centara za porodičnu medicinu moći će da vrše HbA1c testiranje, što predstavlja najefikasniju metodu za dijagnostifikovanje i upravljanje dijabetesom“.\nMi cemo takodje biti u mogucnosti da po potrebi, monitorisemo srcani rad u glavnim centrima za porodičnu medicinu da ne bi morali da saljemo pacijente po bolnicama sa takve usluge, a non-invazivni glukometar ce omoguciti testiranje nivoa glukoze u krvi i bez uzimanja uzorka krvi“


Todorović: Patriotski čin - Geten\nTodorović: Patriotski čin\nKoordinatorka programa javnog zagovaranja Getena, Jovanka Todorović, razgovarala je s novinarkom magazina „Karakter“, o zakonu o istopolnim zajednicama.\nZa Jovanku Todorović iz Centra za prava LGBTIQA osoba - GETEN odgovor na pitanje kakav je trenutni položaj LGBT+ osoba u Srbiji zavisi od parametara kojima se on meri. „Naime, ‘papirološki’, zakonski gledano, iz godine u godinu, počev od 2009. godine sve je više zakona koji uvode odredbe koje se odnose na zabranu diskriminacije po ličnom svojstvu kakvo je seksualna orijentacija i rodni identitet. Danas tih zakona ima blizu 20, među kojima su i krovni Zakon o zabrani diskriminacije, Krivični zakonik, Zakon o radu, Zakon o mladima, Zakon o policiji... A na putu je i Predlog zakona o istopolnim zajednicama, koji će, kako je najavljeno, biti u Skupštini Srbije do kraja prolećnog zasedanja, čime će partneri istog pola uživati veći stepen jednakosti u zajednici života. Ono što predstavlja problem jeste položaj LGBT+ osoba između zakonskog aspekta i realnog života. I dalje u Srbiji imamo roditelje koji se odriču svoje dece jer su gej ili trans, imamo decu školskog uzrasta koja zadirkuju, neretko i tuku svoje vršnjake koji su drugačiji po bilo kom osnovu (a naročito po ovom), imamo nastavno osoblje koje, usled nemotivisanosti zbog malih primanja, ne želi dovoljno da se posveti problemu nasilja. Tu su i poslodavci koji najčešće ne diskriminišu više direktno, ali koji odlučuju da ne zaposle LGBT+ osobu, jer će se možda naći neko kome će takva osoba zasmetati a oni ne žele probleme u svojoj kompaniji”, objašnjava Todorović.\nKada su u pitanju trans osobe, naglašava naša sagovornica, problemi se dodatno usložnjavaju, jer često dolazi do odbacivanja od porodice, napuštanja školovanja, pronalaženja poslova u sivoj zoni zbog neregulisanih dokumenata, a jedan od najvećih problema jeste pristup zdravstvenoj zaštiti i hormonima. „Dolazak do malog broja lekara koji su specijalizovani za rad sa trans osobama je veliki izazov za trans ljude van Beograda, kako po pitanju vremena, tako i novca koji treba izdvojiti za pregled, a situacija je dodatno otežana usled pandemije koronavirusa”, ukazuje Todorović. Napada na osobe zbog pretpostavljene seksualne orijentacije ili rodnog identiteta koji su prijavljeni organizacijama civilnog društva je u 2019. bilo oko 30. „To nije mali broj, i sigurna sam da ne postoji nijedna manjinska zajednica koja zbog nekog ličnog svojstva ima toliki broj napada samo u toku jedne godine. Iako primećujem da ima sve manje govora mržnje prema LGBT+ osobama, dešava se da neko ko želi da privuče pažnju i bude tema u medijima, iznese stereotipizirane uvrede na račun LGBT+ populacije”, ukazuje Todorović.\nPrema njenom mišljenju, usvajanjem zakona koji bi regulisao istopolna partnerstva, Srbija će pokazati da brine za jednak tretman svih svojih građana i da poštuje Ustav. „Lično, ovo vidim kao patriotski čin, jer je puno naših državljana i državljanki napustilo zemlju jer ne vidi perspektivu za porodičan život u Srbiji. Zakon će regulisati odnos dva lica istog pola koja se nalaze u zajednici života i ni na koji način neće ugroziti neko treće lice. Regulisaće pitanja međusobnog izdržavanja dva partnera/dve partnerke, izdržavanje dece partnerke i nasleđivanja (imovine, penzije, zdravstvenog osiguranja) i ništa više od toga. Ne postoje nikakve prepreke za usvajanje, naročito imajući u vidu da je osnovano Ministarstvo za ljudska i manjinska prava i društveni dijalog, čime je usvajanje omogućeno i olakšano”, kaže Todorović za naš magazin.\nOna se nada da će donošenje ovog zakona proći bez većih osuda javnosti i podseća na izjavu patrijarha Porfirija da on ima razumevanja za probleme LGBT+ osoba, čime je, po mišljenju Todorović, u velikoj meri pacifi kovao javni prostor i možda odredio kurs i ton budućih izjava donosioca odluka. „Primećujem da se vodi živa debata na svim televizijama, od jutarnjeg progra-ma do najgledanijih političkih emisija i smatram da je to dobro, jer nam u Srbiji nedostaje dijalog. Zadovoljna sam što postoji konsenzus oko toga da se zajednički život istopolno orijentisanih ljudi mora pravno prepoznati i niko, iz široke lepeze političke misli u Srbiji, nije izjavio da se tome protivi. Ono što se postavlja kao najveći i možda jedini problem je što ljudi koji nisu naklonjeni LGBT+ zajednici, vide ovaj zakon kao uvertiru za usvajanje dece, iako nijedna od stručnjakinja koje su bile angažovane na izradi polaznih osnova za nacrt zakona o istopolnim zajednicama to ni ne pominje. Iako to sada nije tema u predloženom nacrtu, počinje i da me umara to pravdanje da ‘nema dece’, kao da su LGBT+ osobe nesposobne da brinu o deci. Dodatno je ironično što svi ti koji brinu o usvajanju dece od strane istopolnih partnera sami ne bi nikada usvojili tu istu, napuštenu decu. Zar deci nije bolje u porodici u kojoj će im neko pružiti ljubav i pažnju, pa makar bila i nekonvencionalnog sastava”, ističe Todorović.


Izdavanje građevinskih dozvola u roku od mesec dana – Ozon Media\nIzdavanje građevinskih dozvola u roku od mesec dana\nSremska Mitrovca – Proteklih dana ponovo aktuelna tema je donošenje i primena novog Zakona o planiranju i uređenju prostora, koji predviđa izdavanje građevinske dozvole za mesec dana, ali i plaćenje konverzije.\nPored cilja da se svi nelegalno izgrađeni objekti legalizuju, postoji još jedan, a to je dolazak stranih investirora koji u velikoj meri dobijanje dozvola za gradnju i propratnu proceduru smatraju velikom preprekom.\nKako bi privukli više inostranih investitora Uprava za urbanizam i stambeno – komunalne poslove Sremske Mitrovice je omogućila da za izgradnju proizvodnih objekata svaki investitor sa sređenom dokumentacijom dozvolu može dobiti u roku od 7 do 30 dana, što je napravilo značajnu razliku u odabiru lokacije, čime je naša opština postala primamljivija investitorima za izgradnju nekih od proizvodnih pogona koji posluju u našoj opštini, kao i svim potencijalnim investicijama.\nU Mitrovici u ovom trenutku podneto je oko 4500 zahteva za legalizaciju, a informacije o broju nelegalnih objakata će se saznati naknadno internom kontrolom nakon koje sledi rušenje istih.\nU Srbiji se trenutno čeka 270 dana na izdavanje građevinske dozvole, a novim zakonom biće omogućeno građanima da u roku od 8 dana dobiju dozvolu za izgradnju privatnih kuća, pomoćnih objekata, malih lokala (do 100m), a za izgradnju većih stambenih i industrijskih objekata do 25 dana. Predviđeno je da se sve dozvole izdaju na jednom šalteru što dodatno olakšava čitav proces.\nZakon bi trebao da se nađe u skupštinskoj proceduri do 20. decembra.\nRevijalno otvaranje futsal turnira\nIstorijska akcija protiv narko dilera!\nVeliko spremanje Srbije 2012\n29.05.2012. Ozon Komentari su isključeni na Veliko spremanje Srbije 2012\n07.08.2020. Ozon Komentari su isključeni na Svetska zdravstvena organizacija donirala trijažni kontejner domu zdravlja u Pećincima\nVažno obaveštenje u vezi vodosnabdevanja\n02.06.2019. Ozon Komentari su isključeni na Važno obaveštenje u vezi vodosnabdevanja\nZa Mitrovčanina Zorana Ćirića kažu da je novi pevač „Bijelog Dugmeta“ (VIDEO)\nVANDALIZAM NA ZGRADI ŠKOLE “Jovan Popović”\nHiljaditi vakcinisani građanin Sremske Mitrovice dobio poklon\nKo je vozio suprotnim pravcem auto-putem?\nVakcinisano skoro 4000 građana (VIDEO)


Nijedan rukovodilac divizija u MVPD nema sigurnu poziciju | Kosova.info\nDom|Vijesti|KOSOVO|Nijedan rukovodilac divizija u MVPD nema sigurnu poziciju\nNijedan rukovodilac divizija u MVPD nema sigurnu poziciju\nNakon usvajanja nove uredbe za preraspoređivanje radnih mjesta kao rezultat gašenja Ministarstva za dijasporu, Ministarstvo vanjskih poslova kaže da može doći do udvostručavanja radnih mjesta prema pisanju Koha-e prenosi Kosova.info.\nRukovodioci divizija u Ministarstvu vanjskih poslova i dijaspore morat će se prijaviti ako žele da ih zadrže. Nakon usvajanja novog pravilnika za preraspodjelu pozicija kao rezultat ukidanja Ministarstva za dijasporu, u Ministarstvu vanjskih poslova kažu da može doći do udvostručavanja radnih mjesta. Proces je praćen sa nezadovoljstvom zbog navoda da se unapređuju nekvalifikovani funkcioneri, za šta je zatražena intervencija Agencije za borbu protiv korupcije.\nUdvostručenje radnih mjesta u Ministarstvu vanjskih poslova i dijaspore došlo je zbog sistematizacije bivšeg Ministarstva za dijasporu. Ali proces koji ima novu regulativu za vodič, praćen je sa velikim nezadovoljstvom, o čemu svjedoče i dokumenti ovog odjela.\nOva promjena će se odraziti i na rukovodioce odjeljenja za koje je ministarstvo internim pozivom zatražilo da pošalju tri preferencije na sistematizaciju u jednom od njih. Ukupno je raspisan poziv za 51 poziciju.\n“Ovaj zahtjev za iskazivanje interesa nije obavezan, već je element koji će razmotriti komisija za strukturiranje i moći će mu poslužiti u slanju prijedloga Odjeljenju za upravljanje javnim funkcionerima u Ministarstvu unutrašnjih poslova (DMZP/ MUP), u skladu sa posebnim kriterijumima koji se odnose na obrazovanje, iskustvo i posebne formalne kvalifikacije odobrene od DMZP/MUP“, navodi se u zahtevu za iskazivanje interesovanja.\nIz Ministarstva vanjskih poslova saopćeno je da je Komisija za restrukturiranje već formirana i da će u zadatim rokovima dati odgovarajuće prijedloge za svaku promijenjenu ili brisanu poziciju.\n„MVPD je sada u prelaznoj fazi implementacije ove uredbe koja će se završiti procesom restrukturiranja i sistematizacije poslova koje će raditi nezavisna i stručna komisija, koju osniva i vodi Uprava javnih funkcionera ( MUP). Komisija će ovaj proces završiti u zakonskim rokovima, što se novom uredbom smatra u potpunosti implementiranom. Do okončanja procesa restrukturiranja i sistematizacije, svi službenici MVP-a nastavljaju da obavljaju svoje dužnosti i odgovornosti prema imenovanjima koja imaju“, piše u odgovoru upućenom „Koha-i“.\nDok su službenici dobili priliku da se prijave za trenutnu poziciju, postalo im je jasno da su mjesta udvostručena.\nMVPD udvostručenje pozicija opravdao obavezama koje proističu iz zakona.\n“Dupliranje pozicija uvedeno je spajanjem dva ministarstva, jer postoje rukovodeća mjesta u različitim odjeljenjima/divizijama koji su imali direktore/rukovodioce sa imenovanjem, kako u bivšem MVP-u, tako iu bivšem MD-u. (Primjer pozicije šefa financija, odnosno IT i logistike itd.) Dakle, nakon stupanja na snagu nove uredbe, budući da je to zakonska obaveza, svi rukovodioci odjeljenja i odjeljenja se pismeno obavještavaju ako im prestaje radno mjesto ili promijenio”, navodi se u odgovoru Ministarstva vanjskih poslova. Komisija za restrukturiranje je dužna da preporuči sve funkcionere prema imenovanjima na kojima se nalaze i kriterijumima za nova radna mjesta na koja se mogu i trebaju postaviti. Odluku za svakog preporučenog službenika donosi Jedinica za upravljanje javnim funkcionerima u MUP-u i javnoj administraciji”.\nNovi propis ukida funkciju generalnog direktora, iako je to predviđeno zakonom o službi u inostranstvu. Kako se navodi u odgovoru, novi zakon o državnoj upravi nije predvideo ovakav nivo organizacije u ministarstvima.\n“Stupanjem na snagu novog Zakona o državnoj upravi stavljen je van snage prethodni zakon i svaka druga odredba koja je suprotna ovom zakonu. (Dakle bilo koja druga struktura koja je definisana drugim zakonima, kao u slučaju zakona o službi u inostranstvu koji je definisao generalni direktorat).\nNovi Zakon o državnoj upravi definisao je samo ove nivoe unutrašnje organizacije ministarstava:\n1.1. generalni sekretar;\n1.2. odeljenja, i\nDakle, ovim zakonom nije definisana mogućnost stvaranja drugih struktura, kao što je to slučaj sa ‘Generalnom upravom’”, kažu u Ministarstvu vanjskih poslova.\nMinistarka Donika Gërvalla Schwarz je donela odluke o imenovanju, čak i pre usvajanja nove uredbe. Za internog revizora angažovala je Hamdi Berbatovcija, dok je za direktora Diplomatske akademije i vd sekretara imenovan Behar Isma. Odluci se usprotivilo Udruženje sindikata.\n“Angažman internog revizora – Hamdi Bërbatovci, pored onoga što je urađeno, pre nego što je regulisan pravni osnov za spajanje, predstavlja sukob interesa kada je član njegove porodice u jedinici za reviziju, koja u ovom slučaju, prema profesionalnoj etici, nije nepristrasna. sa radom i opredjeljenjima u oblasti revizije, piše u reagovanju Udruženja, sa kojim su upoznati i premijerka i Skupštinski Odbor za vanjske poslove.\nKršenja su utvrđena i u slučaju Isme.\n„U ovom slučaju, ostali kriterijumi potrebni za tako visoku poziciju, kao što su diplomatski čin, iskustvo u diplomatiji, koje ne ispunjava g. Isma. Čak i on dolazi sa veoma niske pozicije i ne može se smatrati ekvivalentnim, povećanje sa koeficijenta 9 na 16, kao i drugi slučajevi unapređenja i spajanja bez pravnog osnova koji su se dešavali u prošlosti”, napisao je on.\nOvi navodi su takođe izneti u Agenciji za borbu protiv korupcije, gde je udruženje zatražilo preispitivanje zakonitosti imenovanja ministrice Gërvalle-Schwarz. /Kosova.info\nKurti dočekao u kabinetu prvu novinarku iz Ukrajine sa članovima udruženja novinara\nUkrajinska tenkistkinja snimila video u kojem uz poznatu pjesmu gađa ruske tenkove


source.ba | Dragan Čović: Mostar je sačuvao multietničnost, volio bih da je tako i u Tuzli\nNa 9. sjednica Doma naroda Parlamentarne skupštine Bosne i Hercegovine raspravljaju se izmjene Izbornog zakona za Mostar, a tim povodom govorio je i predsjednik HDZ-a Dragan Čović.\nOn je kazao kako se može nadmudrivati oko Mostara, ali dok je Aneksa 4. Dejtonskog sporazuma ovo je država tri konstitutivna naroda. Čović je kazao i kako će se insistirati da izbori u Mostaru budu kad i u ostalim sredinama u BiH.\n"Mostar vidim kao i svaku drugu jedinicu lokalne samouprave. Nadmudrivanja oko Mostara treba da završe, bilo je na desetke pokušaja, a ovo je izlazak iz svega toga, da Mostaru damo mogućnost da ima Gradsko vijeće, izabranog gradonačelnika, ali i minimalnu nacionalnu zastupljenost", izjavio je Čović.\nTagovi: MostarTuzlaDragan Covic


Addiko banka dobitnik nagrade za Izvrsnost u izazovima – Bankar.rs\nCena crvenog metala na putu da obori rekord\nU novembru realizovano 2.430.044 transakcije u IPS NBS sistemu\nPregled štampe – četvrtak 03.12.2020.\nU Beogradu se najviše traže poslovni prostori za apoteke, laboratorije i kockarnice\nGoldman Saks: Na početku smo dugoročnog trenda rasta cene bakra\nHome/ANALIZE/Addiko banka dobitnik nagrade za Izvrsnost u izazovima\nAddiko banka dobitnik nagrade za Izvrsnost u izazovima\nKonsultantska kuća SELECTIO dodelila je nagradu za “Izvrsnost u izazovima” Addiko banci, koja je jedina banka u Srbiji dobitnica ovog priznanja. SELECTIO dodeljuje pomenutu nagradu kompanijama koje su prikazale visok kvalitet u koordinaciji zaposlenih tokom epidemije korona virusa. Cilj priznanja je isticanje važnosti brige o zaposlenima i u vremenima krize, uz razmenu dobrih praksi i inicijativa koje su mnoge kompanije pokrenule u ovom izazovnom periodu.\nStručni žiri konsultantske kuće SELECTIO ističe da je Addiko banka od početka epidemije pravovremeno omogućila rad od kuće svim zaposlenima koji su mogli da iskoriste ovu opciju, uz svu potrebnu opremu i alate. Ukoliko neko od zaposlenih nije bio u mogućnosti da radi od kuće, a pripada nekoj od rizičnih grupa, Addiko banka je u takvim slučajevima uvela privremeno oslobađanje od radne obaveze, bez smanjivanja plate.\nU Addiko banci naglašavaju da su im glavni zadaci bili očuvanje sigurnosti i zdravlja svih zaposlenih, uz redovno komuniciranje svih relevantnih informacija koje se tiču epidemije kovid-19 i redovnog poslovanja. Osim toga, bilo je neophodno održavanje poslovanja uz strategiju očuvanja svih radnih mesta, bez smanjivanja plata i bez ukidanja drugih pogodnosti. Svi zaposleni su imali na raspolaganju različite oblike psihološke pomoći i podrške, interaktivna predavanja o snalaženju u stresnim situacijama, radu od kuće i organizaciji vremena, a kolege koje su radile u filijalama sa strankama, kao i oni iz tehničke podrške, dodatno su nagrađivani za svoj trud i požrtvovanost.\nRezultati istraživanja sprovedenog među zaposlenima u periodu epidemije govore da je Addiko banka prepoznata kao poslodavac koji brine o zaposlenima, što je rezultiralo veoma izraženim porastom angažovanosti u svim odeljenjima.\n„Veoma sam ponosan na sve zaposlene koji su dali svoj maksimum onda kada je to bilo najpotrebnije“, izjavio je Vojislav Lazarević, predsednik Izvršnog odbora Addiko banke u Srbiji.\n„Ova nagrada predstavlja veliku čast, ali i obavezu da kontiuirano brinemo o potrebama zaposlenih i klijenata koji su navikli na vrhunski profesionalizam. U tome ćemo uspeti samo ukoliko nastavimo da budemo solidarni i brinemo jedni o drugima, koristeći inovativna digitalna rešenja kao alatke koje poslovanje čine bezbednijim i efikasnijim“, istakao je Lazarević.\nAddiko Bank ADDIKO BANK AD BEOGRAD nagrada za izvrsnost u izazovima\nJoš traju nesuglasice SAD i EU oko digitalnog poreza\nVlasnici kioska kažu da je uvođenje POS terminala skupo i neisplativo


British Airways: Čuvanje rezervacije do tri dana - Aviokarta.net\nVesti » British Airways: Čuvanje rezervacije do tri dana\nDa bi putnik sačuvao pronađenu dobru cenu potrebno mu je samo jedno ime za celu grupu i treba da uplati depozit u iznosu od pet funti za kratke i unutarevropske letove ili 10 funti za interkontinentalne letove.\nKada to uradi on i njegovi saputnici imaju sačuvana mesta na željenim letovima po viđenoj ceni. Ako u roku o tri dana putnici odluče da kupe kartu, imena ostalih putnika se mogu naknadno uneti, a uplaćeni depozit se uračunava u ukupnu cenu karte.\n"Ne postoji ništa više frustrirajuće nego kad pronađete kartu po povoljnoj ceni ali ne možete odmah da je kupite zato što ne znate da li ćete dobiti slobodne dane na poslu ili da li će vaši saputnici moći da idu, a onda se vratite posle nekoliko dana i saznate da vam je povoljna karta izmakla i da je sada cena znatno viša", kaže Dru Krouli, komercijalni direktor British Airwaysa.\nRazmišljajući o ovom problemu koji mnogu putnici imaju u British Airwaysu su pripremili novu uslugu koja će podrazumevati "čuvanje" pronađene tarife do 72 časa. Ova opcija će biti dostupna tek od 21. dana do planiranog poletanja, što je period u kome se cene karata najčešće menjaju.\nOva ponuda će važiti za online kupovine za sve letove British Airwaysa, ali i njene partnerske aviokompanije Iberija, sa kojom je zajedno rađeno na realizaciji ove ideje.\nDve kompanije koje su obe članice IAG grupe već neko vreme usklađuju svoje tarifne sisteme i uvode nove neobične i povoljne opcije za svoje putnike. Nedavno je predstavljena specijalna snižena cena vikend karte. Putnici koji putuju preko vikenda mogu da nabave povratnu karte već od 79 funti do mnogih evropskih destinacija. Takođe je uvedena i posebna jeftina tarifa koja podseća na lowcost tarife i koja putnicima dozvoljava samo prevoz ručnog prtljaga.


Vesti online / Vesti / Ex YU / Dodik: Srpska je na stabilnim temeljima\nDodik: Srpska je na stabilnim temeljima\nPredsednik Republike Srpske Milorad Dodik izjavio je da Srpska uspešno završava ovu godinu, ali da predstoji uporna borba za ekonomsku i svaku drugu poziciju.\nRepublika Srpksa je meta konstantnih napada: Milorad Dodik\nDodik je ocenio da postoje stalni napadi na Dejtonski sporazum, odnosno na autonomiju Republike Srpske koja je u konstantnoj borbi za svoj status i nalazi se pred izazovima evropskih i drugih integracija.\n"Republika Srpska se drži na stabilni temeljima iako nam predstoji uporna borba za ekonomsku i svaku drugu poziciju", rekao je Dodik na naučnoj konferenciji o temi "Republika Srpska-subjekat stabilnosti u regionu".\nOn je istakao da se na naučnim skupovima kao što je današnji želi doći do nepobitnih činjenica koje su važne za formiranje Republike Srpske i da te činjenice budu etablirane kao istina koja će postati dominantva.\nPrema njegovim riječima, u ekonomskom smislu u ovoj godini Republika Srpska je uspela zabeležiti blagi rast bruto domaćeg proizvoda. "Očuvana je potpuna likvidnost i sve budžetske obaveze su izvršene. Pokazali smo sposobnost da upravljamo procesima što je veoma važno", naglasio je Dodik i podsetio da su u ovoj godini povećane penzije i plate.\nNaučnoj konferenciji, koja se održava u Akedemiji nauka i umetnosti Republike Srpske, prisustvuju zvanice iz javnog, političkog i naučnog života Srpske. Organizator konferencije je Boračka organizacija Republike Srpske.\nEX YU Dodik najavio: Sledeće godine novi ustav Republike Srpske\nEX YU "Incko je taj koji krši Dejtonski sporazum, a ne Srpska"\nČetvrtak 26.12.2013. 20:18\na tek tvoj kont u banci !


Odobreni podsticaji za nabavku 163 traktora - Traktori i priključne mašine\n28 априла, 2020 866\nRazmotriće se neophodnost produžetka rokova za podnošenje zahteva\nJavni poziv za podnošenje zahteva za ostvarivanje prava na podsticaje za investicije u fizičku imovinu poljoprivrednog gazdinstva za nabavku novog traktora u 2020. godini je u toku i poljoprivredni proizvođači svoje zahteve mogu da podnose do 29. maja 2020. godine.\nZahtevi pristižu i u vreme proglašenog vanrednog stanja u Republici Srbiji i obrađuju se po vremenu pristizanja, kažu za AgroFin u Upravi za agrarna plaćanja.\nPotpuni zahtevi se odobravaju i isplaćuju, dok se nepotpuni zahtevi administrativno uređuju dopunom podneska koju Uprava za agrarna plaćanja u ovom momentu vrši službenim putem.\nDo sada je od 356 pristiglih zahteva odobren podsticaj za 163 poljoprivrednih proizvođača.\nU Upravi napominju da će se u zavisnosti od trajanja vanrednog stanja razmotriti i neophodnost produžetka roka za podnošenje zahteva.\nPodsetimo, Ministarstvo poljoprivrede, šumarstva i vodoprivrede raspisalo je 3. januara 2020. godine Javni poziv za podnošenje zahteva za ostvarivanje prava na podsticaje za investicije u fizičku imovinu poljoprivrednog gazdinstva za nabavku novog traktora u 2020. godini.\nPodsticaji se utvrđuju u iznosu od 50% od vrednosti realizovane prihvatljive investicije umanjene za iznos sredstava na ime poreza na dodatu vrednost, odnosno u iznosu od 65% od ove vrednosti u području sa otežanim uslovima rada u poljoprivredi, a najviši ukupni iznos podsticaja koji korisnik može da ostvari je 800.000 dinara.\nPredmet podsticaja je traktor snage motora do najviše 60 kilovata, proizveden ili sklopljen u Republici Srbiji.\nDetaljne uslove konkursa možete da pogledate ovde.\nBeogradski konkurs privremeno obustavljen\nIstovremeno, Javni poziv za dostavlјanje prijava za dodelu podsticajnih sredstava za nabavku traktora i polјoprivrednih priklјučnih mašina na teritoriji grada Beograda za 2020. godinu privremeno je obustavljen.\nNaime, Sekretarijat za privredu je 17. marta privremeno obustavio postupak dostavljanja prijava za dodelu podsticajnih sredstava u oblasti poljoprivrede, zbog nemogućnosti prikupljanja tražene dokumentacije po Javnim pozivima, usled vanrednog stanja.\nKako saznaje naš portal, Javni pozivi za poljoprivredu će nakon prestanka vanrednog stanja najverovatnije ponovo biti aktivirani, sa novim rokom za dostavljanje konkursne dokumentacije.\nPravo na dodelu podsticajnih sredstava po gradskim Javnim pozivima može ostvariti fizičko lice – nosilac registrovanog komercijalnog porodičnog polјoprivrednog gazdinstva na teritoriji grada Beograda.\nKada je reč o Javnom pozivu za subvencionisanje traktora i priključnih mašina, podsticajna sredstva koja su namenska i bespovratna, dodelјivaće se za nabavku traktora u maksimalnom iznosu od 80% cene prihvatlјivih troškova bez PDV-a, a maksimalni iznos podsticajnih sredstava ne može biti veći od 1.000.000,00 dinara po korisniku za nabavku traktora.\nPodsticajna sredstva dodelјivaće se i za nabavku priklјučnih mašina u maksimalnom iznosu od 80% cene prihvatlјivih troškova sa PDV-om, dok je maksimalni iznos podsticajnih sredstava 400.000,00 dinara po korisniku za nabavku jedne ili više različitih polјoprivrednih priklјučnih mašina.\nadmin 22 априла, 2021 24 априла, 2021